டிரெலர் லாரியுடன் கார் மோதி  4 முதியவர்கள் மரணம்

தைப்பிங், பிப் 25- தைப்பிங், Trong, Jalan Sungai Baru -வில், நிலக்கரியை ஏற்றிச் சென்ற ட்ரெலர் லாரியுடன், காரொன்று மோதி விபத்துக்குள்ளானதில் 4 முதியவர்கள் உயிரிழந்தனர் .

அந்த விபத்தில், Toyota Vios காரில் சிக்கிக் கொண்ட 63 வயதிலிருந்து 77 வயதுடைய இரு ஆண்களும், இரு பெண்களும் சம்பவ இடத்திலே உயிரிழந்ததாக, தைப்பிங் தீயணைப்பு மீட்பு படையின் உதவித் தலைவர் Mohd Rizan Shahrudin தெரிவித்தார் .

அந்த சம்பவம் நேற்று மாலை மணி 5. 31-க்கு நிகழ்ந்த வேளை, விபத்திடத்தில் மீட்பு நடவடிக்கைகள் மாலை மணி 7. 23 –வாக்கில் நிறைவு பெற்றதாக அவர் கூறினார்.

 Tags
Car collided

Elderly died

with trailer


நெல் வயல்களை  மேம்படுத்த கூடுதல்   நிதிகள் தேவை  இரு  ஆட்சிக்குழு  உறுப்பினர்கள் வலியுறுத்து

ஷா அலாம், செப் 29 – பல்வேறு மாநிலங்களில் நெல் வயல்களை மேம்படுத்த அரசாங்கத்திடமிருந்து கூடுதல் நிதிகளும் உதவி தொகையும் தேவையென விவசாயத்திற்கு பொறுப்பு வகிக்கும் இரு ஆட்சிக்குழு உறுப்பினர்கள் கேட்டுக்கொண்டுள்ளனர். நாட்டின் அரிசி உற்பத்தியை அதிகரிப்பதற்கும் , உணவு பாதுகாப்பை உறுதிப்படுத்துவதற்கும் நெல் பயிரிடுவதற்கான புதிய இடங்களுக்கு மாநில அரசாங்கங்கங்களுக்கு அரசாங்கம் உதவவேண்டுமென இதற்கு முன் விவசாய மற்றும் உணவு பாதுகாப்பு அமைச்சர் கேட்டுக்கொண்டிருந்தார். இதனை தொடர்ந்து நெல் விவசாயிகளுக்கு கூடுதல் நிதி மற்றும் உதவி தொகை தொடர்பான கோரிக்கை எழுந்துள்ளன.

உரங்கள், நெல் விதைகள் மற்றும் பூச்சிக்கொல்லி மருந்துவனை வாங்குவதற்கு விவசாயிகளுக்கு கூடுதல் உதவித் தொகையை கூட்டரசு அரசாங்கம் வழங்க வேண்டும் என மலாக்கா ஆட்சிக்குழு உறுப்பினர் டாக்டர் Akmal Saleh மற்றும் சிலாங்கூர் ஆட்சிக்குழு உறுப்பினர் Izham Hashim கேட்டுக்கொண்டனர். அரசாங்கத்தின் உதவி தொகையின்றி விவசாயிகள் நெல் பயிரிடும் தொழிலில் தொடர்ந்து செயல்பட முடியாது என டாக்டர் Akmal Saleh தெரிவித்தார். சிலாங்கூரில் உள்ள நெல் வயல்களில் உற்பத்தியை அதிகரிப்பதற்கு நெல் விவசாயிகளுக்கு தேவையான அடிப்படை வசதிகள் மற்றும் நீர்ப்பாசனத் துறைக்காக கூட்டரசு அரசாங்கம் கூடுதல் நிதியுதவியை வழங்க வேண்டும் என Izham Hashim வலியுறுத்தினார்.

 Tags
More govt funds needed to develop padi fields in states

say exco men


சிங்கப்பூரில் 7 வயது மாணவிகளிடம் தகாத முறையில் நடந்து கொண்ட ஆசிரியர் மீது குற்றச்சாட்டு

சிங்கப்பூர், செப் 27 – 2019-ஆம் ஆண்டில் இரண்டு 7 வயது மாணவிகளிடம் தகாத முறையில் நடந்து கொண்ட சிங்கப்பூர் ஆசிரியரின் மீது நேற்று வழக்கு தொடுக்கப்பட்டது.

மாணவிகளின் பெயரைக் காப்பதற்காகவும், பள்ளியின் நற்பெயரை களங்கப்படுத்தாமல் இருப்பதற்காகவும் 36 வயதான அந்த ஆசிரியரின் அடையாளங்கள் வெளியிடப்பவில்லை.

இந்நிலையில், 2022-ஆம் ஆண்டே இந்த ஆசிரியரை பணிநீக்கம் செய்யப்பட்டதாக கல்வி அமைச்சு தெரிவித்துள்ளது.

இவரின் வழக்கு அடுத்த மாதம் 23-ஆம் திகதிக்கு ஒத்தி வைக்கப்பட்டுள்ள நிலையில் குற்றம் நிரூபிக்கபட்டால் ஐந்து ஆண்டுகள் சிறை தண்டனையும் பிரம்படியும் விதிக்கப்படலாம்.

 Tags
charged with molesting

Male ex-teacher

two 7-year-old girls in school


இந்தியா  மலேசியாவுக்கிடையே  வர்த்தகத்திற்கு  இந்திய ரூபாய்  பயன்படுத்தும் முடிவு  விவேகமான பலனைத் தரும்  –  டாக்டர் ராமசாமி

இந்தியா – மலேசியாவுக்கிடையிலான வர்த்தக நடவடிக்கைகளை இனி இந்திய ரூபாயிலும் மேற்கொள்ள முடியும் என்பதால் இரு நாடுகளுக்கிடையிலான வணிகம் மேலும் வலுவடையும் என இந்திய தூதரகம் நம்பிக்கை தெரிவித்துள்ளது. அனைத்துலக வர்த்தகத்தை இந்திய ரூபாயில் மேற்கொள்வதற்கு இந்திய மத்திய வங்கி கடந்த ஆண்டு ஜூலை மாதம் அனுமதித்திருந்த நிலையில் இந்த முடிவு எடுக்கப்பட்டுள்ளது. இதுவொரு முக்கியமான முடிவாக இருப்பதாக பினாங்கு மாநில துணை முதலமைச்சர் டாக்டர் ராமசாமி தெரிவித்தார்.

 Tags
decision to

Dr Ramasamy welcome the

Indian goverment

support international trade

using the rupee currency


கிளந்தானில் 33 ஆண்டுகால  ஆட்சிக் காலத்தில் மலாய்க்காரர்  அல்லாதாருக்கு பாஸ் தீங்கு  இழைக்கவில்லை -உதவித் தலைவர் இட்ரிஸ் அமகட் தகவல்

பட்டர்வெர்த், ஜூலை 27 – கிளந்தானில் 33 ஆண்டு காலம் ஆட்சியில் இருந்தபோது மலாய்க்கார் அல்லாதாருக்கு பாஸ் தீங்கு எதுவும் இழைத்ததில்லை என அக்கட்சியின் உதவித் தலைவரான இட்ரிஸ் அகமட் தெரிவித்திருக்கிறார். கடந்த 30 ஆண்டுகளுக்கும் மேலாக அந்த கிழக்குக்கரை மாநிலத்தை பாஸ் நிர்வாகம் செய்து வந்துள்ளது. ஒரு சீனரோ அல்லது ஓர் இந்தியரின் தலையோ இதுவரை துண்டிக்கப்படவில்லை என அவர் கூறினார். கிளந்தான் மாநிலத்தின் மக்கள் தொகையில் முஸ்லிம் அல்லாதாரர் 10 விழுக்காட்டிற்கும் குறைவாக இருந்தாலும் அவர்கள் ஐக்கியத்தோடு வாழ்ந்து வருகின்றனர்.மற்ற மக்களை எப்படி மதிக்க வேண்டும் என முஸ்லிம்கள் தெரிந்து வைத்திருப்பதே இதற்கான காரணம் என்பதோடு முஸ்லிம் அல்லாதாரின் நலன்களை முஸ்லிம்கள் கட்டாயமாக கவனித்துக்கொள்ள வேண்டும் வலியுறுத்தப்படுவதாக  இட்ரிஸ் அகமட் கூறினார்.

 Tags
says PAS veep

We have never harmed any non-Malay


ஐநாவில் நஜீப்பின் மனு தாக்கல்; நாட்டின் நீதித் துறைக்கு எந்த பாதிப்பும் இல்லை

கோலாலம்பூர், ஜன 9 – தம்மை விடுவிக்கக் கோரி அல்லது மறுவிசாரணை நடத்தக் கோரி முன்னாள் பிரதமர் டத்தோஶ்ரீ நஜீப் துன் ரசாக் , ஐநாவில் மனுவை சமர்பித்திருக்கும் செயல், நாட்டின் நீதித் துறைக்கு எந்தவொரு பாதிப்பினையும் கொண்டு வரவில்லை.

அவருக்கு தண்டனை விதித்ததோடு, நீதித் துறையின் பணி முடிந்து விட்டது. அடுத்து அவர் என்ன செய்கின்றார் என்பதைக் கவனிப்பது நீதித் துறையின் வேலை அல்ல என நாட்டின் தலைமை நீதிபதி Tun Tengku Maimun Tuan Mat தெரிவித்தார்.

இதனிடையே, நாட்டில் சில முக்கிய நபர்களை உட்படுத்திய பிரபல வழக்குகளின் போது , நாட்டின் நீதித் துறை கடுமையான குறை கூறல்களுக்கு ஆளாகுவதாக Tun Tengku Maimun தெரிவித்தார்.

மக்களின் ஆக்கப்பூர்வமான கருத்துகள் எப்போதும் வரவேற்கப்படுகின்றன. ஆனால், குறிப்பிட்ட வழக்குகளில் நீதிபதிகளைக் குறை கூறுவதும் அவர்களுக்கு அழுத்தம் தருவதும் நீதித் துறையின் சுதந்திரத்தை அவமதிக்கும் வகையில் அமைவதாக அவர் கூறினார்.

புத்ராஜெயாவில், புதிய சட்ட ஆண்டைத் தொடக்கி வைத்தப் பின்னர் , தலைமை நீதிபதி செய்தியாளர்களிடம் பேசினார்.

 Tags
Country

Judiciary

najib

not affected

petition

un


சிலாங்கூரிடம் 11 – 2 கோலில்  தோல்வி  கிளந்தான் குழுவின்  ரசிகர்கள்  வெறித்தனம்

கோத்தா பாரு, ஆக 26 – சூப்பர் லீக் காற்பந்து போட்டியில் நேற்றிரவு நடைபெற்ற ஆட்டத்தில் சிலாங்கூர் அணியிடம் 2-11 என்ற கோல் கணக்கில் கிளந்தான் காற்பந்து குழு தோல்வி கண்டதைத் தொடர்ந்த அதன் ரசிகர்கள் வெறித்தனமாக தீவைக்கும் செயல்களில் ஈடுபட்டனர். 12 நிமடங்கள் கொண்ட அந்த காணொளி பல்வேறு சமூக வலைத்தளங்களில் வைரலாகியது. தற்போது சிலாங்கூர் குழுவில் விளையாடிவரும் Kelantan ஆட்டக்காரர் Norizam Tukiman னை சிலாங்கூர் வெளியேற்ற வேண்ம் என கிளந்தான் எப்.சி கிளப்பின் ரசிகர்கள் கோரிக்கை விடுத்தனர். அந்த ஆட்டம் தொடர்ந்து நடைபெற்றுக் கொண்டிருந்தபோத கிளந்தான் எப்.சி ரசிகர்கள் இந்த வன்செயலில் ஈடுபட்டனர். எனினும் அங்கு திரண்ட போலீஸ்ஸ்காரர்கள் நிலைமையை கட்டுப்படுத்தினர்.

 Tags
‘Dibelasah’ 11-2

penyokong Kelantan FC ‘

tunjuk perasaan’ luar stadium


நவீன் கொலை குற்றச்சாட்டில் இரண்டு பதின்ம  வயதினர்கள் உட்பட ஐவர் விடுதலை

ஜோர்ஜ் டவுன், அக் 3 – T. நவீனை கொலை செய்த குற்றச்சாட்டிலிருந்து பதின்ம வயதைச் சேர்ந்த இருவர் உட்பட ஐவர் குற்றவாளிகள் அல்ல என பினாங்கு உயர்நீதிமன்றம் தீர்ப்பளித்திருக்கிறது. இந்த தீர்ப்பை இன்று காலையில் அறிவித்த நீதிபதி ராட்சி ஹமீட், அந்த ஐவரையும் குற்றச்சாட்டிலிருந்து விடுவித்து அவர்களை விடுதலை செய்தார். 30 வயதுடைய ஸ். கோபிநாதன், 22 வயதுடைய ஜே. ராஜேசுதான், 22 வயதுடைய ஸ். கோகுலன் மற்றும் வயதுக்குறைந்த இருவர் கடந்த 2017ஆம் ஆண்டு ஜூன் 9 ஆம்தேதி ஜலான் பூங்கா ராய விலுள்ள பூங்காவில் இரவு 11 மணிக்கும் நள்ளிரவுக்குமிடையே அப்போது 18 வயதுடைய நவீனை கொலை செய்ததாக குற்றஞ்சாட்டப்பட்டிருந்தனர்.

மேலும் நவீனின் நண்பரான 19 வயதுடைய த். ப்ரேவின் என்வருக்கும் காயம் விளைவித்தாக அவர்கள் மீது குற்றஞ்சாட்டப்பட்டிருந்தது. தாக்கப்பட்ட நவீன் மூளை செயல் இழந்ததால் சில நாட்களுக்குப் பின் இறந்தார். அந்த சம்பவம் நடந்த நான்கு ஆண்டுகளுக்குப் பிறகு 2021 ஆம் ஆண்டு மே 3 ஆம்தேதி வழக்கு விசாரணை தொடங்கியது.

 Tags
5 found not guilty in

murder case

T Nhaveen


நாகராஜனின் உடல்நிலை சீராக உள்ளது ; மருத்துவமனையில் சிகிச்சை பெற்று வருகிறார்

மலேசிய மலையேறி ஆர்ஜே நாகராஜனின் உடல்நிலை சீராக உள்ளது. UKM – மலேசிய தேசியப் பல்கலைக்கழகத்தின், ஜான்சிலர் துவாங்கு முக்ரிஸ் மருத்துவமனையில் அவர் சிகிச்சைக்காக அனுமதிக்கப்பட்டுள்ளார்.

நேற்று அதிகாலை மணி 6.30 வாக்கில், ZeroTo8000 திட்டத்தின் தோற்றுனர் முஹமட் காபிஸ் பச்சோக்குடன், மலேசியா ஏர்லைன்ஸ் விமானம் மூலம் கோலாலம்பூர் அனைத்துலக விமான நிலையம் வந்தடைந்த நாகராஜனை, ஜான்சிலர் துவாங்கு முக்ரிஸ் மருத்துவமனையின் மருத்துவ குழுவினர் வரவேற்ற வேளை ; அவர் ஆம்புலனஸ் மூலம் நேரடியாக மருத்துவமனைக்கு கொண்டு செல்லப்பட்டதாக, ஓர் அறிக்கை வாயிலாக UKM பல்கலைக்கழகத்தின் துணை வேந்தர் அலுவலகம் தெரிவித்தது.

நாகராஜன் விரைவில் குணமடைந்து வீடு திரும்ப தமது தரப்பு பிரார்த்தனை செய்வதாகவும் அது கூறியது.

முன்னதாக, ZeroTo8000 திட்டத்தின் பங்கேற்பாளரான 59 வயது நாகராஜன், இம்மாதம் 22-ஆம் தேதி, உலகின் மிக உயரிய எவரெஸ்ட் சிகரத்தின் உச்சியில் கால்பதித்த செய்தியை ஊடகங்கள் வெளியிட்டிருந்தன.

அதன் மூலம், உலகின் ஏழு கண்டங்களிலுள்ள, ஏழு உயரமான சிகரங்களின் உச்சியை தொட்டு சாதனை படைத்த இரண்டாவது மலேசியர் எனும் பெருமையை நாகராஜன் பெற்றுள்ளார். டத்தோ முஹமட் முகராபின் மொக்தாரூடின் அந்த பெருமைக்குரிய முதல் மலேசியர் ஆவார்.

 Tags
being treated

in hospital

Nagarajan is stable


உலக பணக்காரர் பட்டியலில் 15-வது இடத்துக்கு தள்ளப்பட்ட அதானி ; பங்கு விற்பனையை நிறுத்திக் கொண்டார்

துபாய், பிப் 2 – தனது நிறுவன பங்குகள் மேலும் பெரும் சரிவு கண்டதை அடுத்து, இந்தியாவின் அதானி குழுமம் , பங்குகளை விற்பதை நிறுத்திக் கொண்டது.

அமெரிக்காவின் ஹின்டென்பெர்க் ரிசேர்ஜ் ( Hindenburg Research ) முதலீட்டு நிறுவனம், அதானி குழுமத்தின் மீது அடுக்கடுக்கான மோசடி புகார்களை முன் வைத்ததை அடுத்து , கடந்த சில தினங்களிலே 9,000 கோடி டாலருக்கும் அதிகமான மதிப்பை அந்நிறுவனம் இழந்தது.

தனது குழுமம் மீதான குற்றச்சாட்டுகளை அதானி மறுத்திருக்கும் நிலையில், உலகின் 10 பணக்காரர்கள் பட்டியலில் இருந்து அந்த கோடீஸ்வரர் வெளியேறி இருக்கின்றார்.

கடந்த வாரம் உலக பணக்காரர்கள் பட்டியலில் மூன்றாவது இடத்தில் இருந்த அதானி தற்போது 15-வது இடத்திற்கு தள்ளப்பட்டிருக்கிறார்.

 Tags
Adani

after price plunges

calls off

share sale


பெர்லின்  ஓட்டப்பந்தயப்  போட்டி  சிங்கப்பூர்  வீராங்கனை   சாந்தி பிரைரா  200 மீட்டர் ஓட்டத்தில் தங்கம் வென்றார்

சிங்கப்பூர், ஆக 1 – ஆசியாவில் நடைபெற்ற பல ஓட்டப்பந்தய போட்டிகளில் 200 மீட்டர் ஓட்டத்தில் தனது வெற்றிகளை குவித்துவரும் சிங்கப்பூரின் முன்னணி ஓட்டப்பந்த வீராங்கனையான சாந்த பிரைரா தற்போது ஐரோப்பாவில் நடைபெறும் ஓட்டப்பந்த போட்டிகளில் கவனம் செலுத்தத் தொடங்கியுள்ளார். பாரிஸ் ஒலிம்பிக் போட்டிக்காக தயாராகிவரும் சாந்தி பிரைரா பெர்லினில் நடைபெற்ற அனைத்துலக ஓட்டப்பந்தயப் போட்டியில் பெண்களுக்கான 200 மீட்டர் ஓட்டத்தில் தங்கப்பதக்கம் வென்றார். 200 மீட்டர் ஓட்டத்தை 23.32 வினாடிகளில் ஓடி முடித்து ஐரோப்பாவின் 100 மீட்டர் நடப்பு சாம்பியனான ஜெர்மனியின் Gina Luckenkemper ரை தோற்கடித்து பெரும் அதிர்ச்சியை ஏற்படுத்தியுள்ளார்.

அடுத்து நடைபெறவிருக்கும் ஆசிய விளையாட்டுப் போட்டியில் அவர் தங்கப் பதக்கத்தை பெறுவதற்கான போராட்டத்தில் ஈடுபடுவார் என சிங்கப்பூர் ஓட்டப்பந்தய சங்கத்தின் தலைவர் Lien Choong Luen தெரிவித்தார். கடந்த ஜூலை மாதம் பேங்காக்கில் நடைபெற்ற ஆசிய ஓட்டப்பந்தயப் போட்டியில் 100 மீட்டர் மற்றும் 200 மீட்டத்தில் சாந்தி தங்கப் பதக்கங்களை வென்றார் என்பது குறிப்பிடத்தக்கது.

 Tags
beats European sprint champion

gold at Berlin meet

Shanti Pereira

Singapore sprinter

to win 200m


உடல் நலக்குறைவு ; தங்கும் விடுதி அறையிலிருந்து வெளியே வர முடியாமல் சிக்கிக் கொண்ட இளைஞன் மீட்பு

சிலாங்கூர், கிள்ளானிலுள்ள, தங்கும் விடுதி அறை ஒன்றிலிருந்து, பலவீனமான நிலையில் பதின்ம வயது இளைஞன் ஒருவன் மீட்கப்பட்டான்.

உடல் நலக் குறைவால் பனவீனமடைந்த அந்த 19 வயது இளைஞன், தங்கும் விடுதி அறையிலிருந்து வெளியேற முடியாமல் சிக்கிக் கொண்டதாக கூறப்படுகிறது.

அதனால், தீயணைப்பு மீட்புப் படை உறுப்பினர்களின் உதவியோடு, பின்னிரவு மணி 12.16 வாக்கில் அந்த இளைஞன் மீட்கப்பட்டதாக, சிலாங்கூர் மாநில தீயணைப்பு மீட்புப் படையின் நடவடிக்கை பிரிவு துணை இயக்குனர் ஹபிஷாம் முஹமட் நோர் தெரிவித்தார்.

தங்கும் விடுதி அறையை உடைத்து உள்ளே சென்று பார்த்த போது, பலவீனமான நிலையில் படுத்திருந்த அந்த இளைஞன் உடனடியாக மீட்கப்பட்டு தெங்கு அம்புவான் ரஹிமா மருத்துவமனைக்கு கொண்டு செல்லப்பட்டதையும் அவர் உறுதிப்படுத்தினார்.

 Tags
'confined'

after

experiencing

health

problems


கோலாலம்பூர், ஜாலான் ஈப்போ முத்தியாரா கொம்ப்ளேக்ஸ் முன்புறம் ‘தீப ஒளி திருவிழா 2.0’

கோலாலம்பூர், அக் 18 – தீபாவளி கொண்டாட்டத்திற்கு இன்னும் 3 வாரங்களே எஞ்சியிருக்கின்றன. இப்போது இந்த கொண்டாட்டத்திற்குத் தேவையான பொருட்களை எங்கே, எப்போது வாங்க போகிறோம் என்ற எண்ணமும் திட்டமும்தான் பலர் மனதில் இருக்கும்.

இதற்காகத்தான் இப்போது பல இடங்களில் தீபாவளிச் சந்தை பல இடங்களில் நடத்தப்பட்டு வருகின்றன.

அதில் ஒரு குறிப்பிடத்தக்க தீபாவளிச் சந்தைதான், முழுக்க முழுக்க இளைஞர்கள் களம் இறங்கி ஏற்பாடு செய்திருக்கும் K FAM EVENTSன் ‘தீப ஒளி திருவிழா 2.0’.

கோலாலம்பூர், ஜாலான் ஈப்போ முத்தியாரா கொம்ப்ளேக்ஸ் முன்புறம் இடம்பெறவுள்ள இந்த தீப ஒளி திருவிழா இரண்டாவது முறையாக நடைப்பெறுகிறது என்பதோடு, அவ்வட்டார மக்கள் மிக அருகிலேயே பண்டிகைக்கான பொருட்களை வாங்க வசதி அமைக்கப்பட்டுள்ளது.

வளர்ந்து வரும் இளம் தொழில் முனைவர்கள், தனித்து வாழும் தாய்மார்கள், பெண்கள், இணையத்தில் பொருட்களை விற்பவர்கள் என சிறு மூலதனத்தில் தங்களின் வியாபாரத்தை நடத்துபவர்களுக்காக ஏற்பாடு செய்யப்பட்டுள்ள இந்த தீபாவளிச் சந்தையில் ஏறக்குறைய 50க்கும் மேற்பட்ட முகப்புகள் இடம்பெறவுள்ளன. அதுவும் குறைந்த கட்டணத்தில் முகப்புகள் வாடகைக்கு விடப்படுகிறது.

கடைகள் மட்டுமல்ல, இந்த தீப ஒளி திருவிழாவை மேலும் குதூகலமாக்க, போட்டிகள், அதிர்ஸ்ட குலுக்கல், கலைநிகழ்ச்சி என திருவிழா என்ற பெயருக்கு ஏற்ப மிக கோலாகலமாக ஏற்பாடு செய்யப்பட்டிருக்கிறது இந்த இளைஞர் குழுவினரால்.

இளையோர் முழு கவனத்தோடு எடுத்த வேலையை செய்யக்கூடிய திறனற்றவர்கள் என்ற கண்ணோட்டம் தவறு என பல இடங்களில், பல சந்தர்ப்பங்களில் நம் இளைஞர்கள் நிருபித்து வருகின்றனர்.

அப்படிபட்ட இளைஞர் குழுதான் K FAM EVENTS நிறுவனம். தாங்கள் வியாபாரத்தில் ஈடுபட்டிருப்பதைபோல இன்னும் பலரும் அதில் ஈடுபட்டு வெற்றிக்காண வேண்டும் என்ற நல்ல நோக்கத்தில் இந்த தீப ஒளி பெருவிழா நாம் ஆதரவு கொடுப்பதோடு மட்டுமின்றி இந்த தீபாவளிக்கான ஷோப்பிங் குதுகலத்தையும் அனுபவிக்கலாமே.

 Tags
'Deepa Oli 2.0'

in front of

Jalan Ipoh

kuala lumpur

Mutiara Complex


வகுப்பறைக்கு அப்பாலும் பிள்ளைகளுக்கான சாலை பாதுகாப்பு விழிப்புணர்வை வலுப்படுத்துவீர் மிரோஸ் தலைவர் வலியுறுத்து

கோலாலம்பூர், அக் 17 – வகுப்பறைகளுக்கு அப்பாலும் பிள்ளைகளுக்கான சாலை பாதுகாப்பு மீதான விழிப்புணர்வை தொடர வேண்டியது அவசியம் என Miros எனப்படும் மலேசிய சாலை பாதுகாப்பு ஆராய்ச்சி மையத் தலைவர் வோங் ஷா வூன் வலியுறுத்தினார். சாலை விபத்து தொடர்பான கல்வி மற்றும் சிறார்களுக்கு சாலை பாதுகாப்பை வலியுறுத்துவதில் குறைவாக கவனம் செலுத்தப்படுவதால் மலேசிய சாலைகளில் சிறார் சம்பந்தப்பட்ட மரண விகிதம் தொடர்ந்து அதிகரித்து வருவதாக வோங் தெரிவித்தார்.

2011 ஆம் ஆண்டு மற்றும் 2020 ஆம் ஆண்டுகளுக்கிடையே மலேசிய சாலைகளில் தினசரி ஒரு சிறுவர் விபத்தில் உயிரிழப்பதாக புள்ளி விவரங்கள் மூலம் தெரியவருகிறது. பாதுகாப்பிற்கு முன்னுரிமை வழங்கும் நடப்பு கொள்கைகளில் குறைந்த அளவிலேயே கவனம் செலுத்தப்படுகிறது. மலேசியாவில் சிறார்களுக்கான நடப்பு பாதுகாப்பு இடைவார் மற்றும் சிறார்களுக்கான தலைக்கவச கொள்கைகள் பாதுகாப்புக்கான அளவுகோலாக மட்டுமே பார்க்கப்படுகிறது. ஆனால் உயிரிழப்பை தவிர்க்கும் முக்கியத்துவ அம்சமாக கவனம் செலுத்தாமல் அவற்றை பயன்படுத்துவதிலும் மெத்தன போக்கு நிலவுகிறது என வோங் சுட்டிக்காட்டினார்.

 Tags
education gap

linked to child road deaths

Safety oversight

say experts


RM 26,000 பொய்யான பணக் கோரிக்கை;  GLC நிறுவனத்தின் முன்னாள் நிர்வாகி கைது

கோத்தா கினபாலு, செப் 12 – 2017 ஆம் ஆண்டு நவம்பர் மாதத்திற்கும் 2018ஆம் ஆண்டு ஜனவரி மாதத்திற்குமிடையே 26,000 ரிங்கிட் பொய்யான பணக் கோரிக்கையைச் சமர்ப்பித்தது தொடர்பில் GLC எனப்படும் அரசு சார்பு நிறுவனத்தின் முன்னாள் மூத்த நிர்வாகி ஒருவரை மலேசிய ஊழல் தடுப்பு ஆணையம் கைது செய்தது.

செம்பனை எண்ணெய் தொழிற்சாலை ஒன்றில் மூன்று வகையான குழாயை மாற்றும்படி ஒரு நிறுவனத்திற்கு அந்த அதிகாரி உத்தரவிட்டதாக தெரியவருகிறது. ஆனால் உண்மையில் அந்த குழாய்கள் மாற்றப்படவில்லையென பின்னர் விசாரணையில் தெரிய வந்திருக்கிறது.

இன்று காலை மணி 10.30 அளவில் அந்த ஆடவர் தாவாவ் MACC அலுவலகத்தில் கைது செய்யப்பட்டார். 5,000 ரிங்கிட் ஒரு நபர் ஜாமினில் அந்த நபர் விடுவிக்கப்பட்டுள்ள நிலையில், அவர் கைது செய்யப்பட்டதை சபா MACC இயக்குனர் டத்தோ S.கருணாநிதி உறுதிப்படுத்தினார்.

அந்த நபர் நாளை தாவாவ் சிறப்பு ஊழல் நீதிமன்றத்தில் நிறுத்தப்படுவார் என கருணாநிதி தெரிவித்தார்.

 Tags
Seorang bekas Pengurus Kanan Syarikat GLC ditahan

SPRM Sabah

Tuntutan Palsu RM26000


வாழ்க்கைக்கு ஏற்ற  சம்பளம் வழங்க ஆய்வு! -சிவகுமார்

கோலாலம்பூர், மார்ச் 3 – 2017இல் பேங்க் நெகாரா பரிந்துரைத்த வாழ்க்கைக்கு ஏற்ற சம்பளத் திட்டத்தை அரசு முழுமையாக ஆராயும் என மனிதவள அமைச்சர் வி .சிவகுமார் நாடாளுமன்றத்தில் தெரிவித்தார். பெண்டாங் நாடாளுமன்ற உறுப்பினர் அவாங் ஹஷிம் மக்களவையில் எழுப்பிய கேள்விக்குப் பதிலளித்தபோது அவர் இதனை தெரிவித்தார். திருமணமாகாத ஒருவருக்கு 2,700 ரிங்கிட்டும் திருமணமாகி குழந்தையில்லாதவருக்கு 4,500 ரிங்கிட்டும் திருமணமாகி இரு குழந்தைகள் உள்ளவருக்கு மாதமொன்றுக்கு 6,500 ரிங்கிட் சம்பளமும் வழங்க வேண்டுமென்று மத்திய வங்கி பரிந்துரைத்திருந்தது.நாட்டின் தற்போதைய பொருளாதார சூழ்நிலை, தொழிலியல் நடப்பு போன்றவற்றின் அடிப்படையில் தக்க முடிவெடுக்கப்படுவதே நல்லது என்றும் சிவகுமார் தெரிவித்தார்.

 Tags
living wage

Research to provide

Siva Kumar


24-வது மிஸ் மலேசியா இந்தியன் குளோபல் ; பல்ரூப் கவுர் வாகை சூடினார்

கிள்ளான், அக்டோபர் 17 – 24-வது மிஸ் மலேசியா இந்தியன் குளோபல் போட்டியில், துப்பறியும் ஆய்வாளரான, 29 வயது பல்ரூப் கவுர் ஜஸ்பால் சிங் மகுடம் சூடினார்.

கிள்ளான், பிரீமியர் தங்கும் விடுதியில் நடைபெற்ற அப்போட்டியில் வென்றதன் வாயிலாக, வெரிடாஸ் (Veritas) பல்கலைக்கழகத்தின் முழு உதவித் தொகை, பாட்டிக் ஏர் மூலம் தென் கொரியா, சியோலுக்கு சென்று திரும்புவதற்கான விமான டிக்கெட் மற்றும் யாத்ரா யோகாவின் பயிற்றுவிப்பாளர் தொகுப்பு உட்பட 25 ஆயிரம் ரிங்கிட் பெருமானமுள்ள பரிசுகளை, பல்ரூப் தட்டிச் சென்றார்.

அதே சமயம், MMIGLOBAL மிஸ் எலிகன்ஸ் (Elegance) பட்டத்தையும் வென்ற பல்ரூப், சரவாக், கூச்சிங்கிற்கு சென்று திரும்பும் விமான டிக்கெட்டுகளையும் பெற்றார்.

இவ்வேளையில், இரண்டாவது இடத்தை பிடித்த வித்யபாரதி பத்மநாபன், பாட்டிக் ஏரின் இந்தோனேசியா பாலிக்கும், சரசாக் கூச்சிங்கிற்கும் சென்று திரும்பும் விமான டிக்கெட்டுகளுடன், யாத்ரா யோகாவின் பயிற்சியாளர் ஆகும் வாய்ப்பை பெற்றார்.

மூன்றாவது இடத்தை, 23 வயது மாணவியான ஷந்த் அருணாசலம் கைப்பற்றிய வேளை ; நான்காவது, ஐந்தாவது இடங்கள் முறையே டாக்டர் காஸ்த்ரீ ஸ்ரீ துரை, மாணவி மாளவிகா ஆனந்த் ஆகியோர் வசமானது.

அந்நிகழ்ச்சியின் போது எழுவருக்கு துணை பட்டங்கள் வழங்கி சிறப்பிக்கப்பட்டது.

ஷகிலா ராஜ் ஜாகிஸ் ராஜேந்திரன், டாக்டர் சங்கீதா குசலகுமாரன், டாக்டர் ஷாலின் சுப்ரமணியம், ஷிரோசா சத்தியநாராயன் ராவ், மாலவிகா ஆனந்த், டியானா கம்சின், ஒடில்யா சின்னப்பன், ஆகியோர் அந்த விருதை பெற்றனர்.

ஈராயிரத்தாம் ஆண்டு தொடங்கி, MMICARE அறவாரியத்தால் ஏற்று நடத்தப்பட்டு வரும் இந்த மிஸ் மலேசியா இந்தியன் குலோபள் போட்டி, பங்கேற்பாளர்களின் தனிப்பட்ட வளர்ச்சி மற்றும் மேம்பாட்டை மையமாக கொண்டுள்ளது குறிப்பிடத்தக்கது.


செம்பனை  தோட்டத்தில்  12,000 லிட்டர்  டீசல் பறிமுதல்

அலோஸ்டார் , மார்ச் 7 – கெடா, சுங்கைப் பட்டாணி, Bedong கிலுள்ள செம்பனை தோட்டத்தில் பதுக்கிவைக்கப்பட்டிருந்த 12,000 லிட்டர் டீசல் எண்ணெய் பறிமுதல் செய்யப்பட்டது. உள்நாட்டு வாணிக மற்றும் வாழ்க்கை செலவின அமைச்சின் அதிகாரிகள் நேற்று பிற்பகல் மணி 1.30 அளவில் அந்த டீசல் எண்ணெயை பறிமுதல் செய்தனர். மக்கள் நடமாட்டம் இல்லாத பகுதியில் வைக்கப்பட்டிருந்த இரண்டு டாங்கியில் இருந்த டீசல் எண்ணெயை தமது குழுவினர் பறிமுதல் செய்ததாக கெடா உள்நாட்டு வர்த்தக வாழ்க்கை செலவினத்துறையின் இயக்குனர் Affendi Rajinikanth தெரிவித்தார். அவற்றின் மொத்த மதிப்பு 36,000 ரிங்கிட் என இன்று வெளியிட்ட அறிக்கையில் அவர் சுட்டிக்காட்டினார்.

 Tags
Hide 12

in Palm oil fields

liters of diesel .


“உடும்பு கடித்தது என நினைத்தேன், ஆனால், உண்மையில் அது முதலை குட்டி”; திகைப்பில் பெண்

அலோர் காஜா, அக்டோபர் 2 – “அப்பொழுது தான் வீட்டை விட்டு வெளியே காலடி எடுத்து வைத்தேன். எனினும், இடது காலை ஏதோ ஒன்று கடிப்பதை போல உணர்ந்து அதிர்ச்சி அடைந்தேன்”

மஸ்ஜிட் தானா, தஞ்சோங் பிடாரா, கம்போங் பாலிக் பத்துவிலுள்ள, தனது வீட்டில், முதலை குட்டி ஒன்றை கண்டதால், அதிர்ச்சிக்குள்ளான 65 வயது பரிடா அப்துல் கானி அவ்வாறு கூறினார்.

அதிகாலை மணி ஆறு வாக்கில், பரிடா வீட்டின் வளாகத்தை சுத்தம் செய்துக் கொண்டிருந்த போது, அந்த 30 செண்டிமீட்டர் நீளமுள்ள முதலைக் குட்டியை கண்டுள்ளார்.

இருள் சூழந்திருந்ததால், தமது காலை கடித்த அதனை முதலில் ஓர் உடும்பு என தாம் எண்ணியதாக பரிடா சொன்னார்.

எனினும், பின்னர் அது முதலை குட்டி என்பதை, பரிடாவின் மகன் உறுதிப்படுத்தியுள்ளார்.

உடும்பாக இருந்தால் கட்டாயம் அது ஓடியிருக்கும். ஆனால், முதலை குட்டி என்பதால், பரிடாவின் மகனை நோக்கி வாயை பிளந்து கொண்டு நின்றது.

மூடி ஒன்றை கொண்டு அதனை அடைத்து வைத்த பரிடாவின் மகன், உடனடியாக தற்காப்பு படைக்கு தகவல் வழங்கினார்.

பரிடாவின் வீடு கடற்கரைக்கு அருகில் அமைந்திருப்பதால், அவ்வப்போது கடலில் நீந்திச் செல்லும் முதலைகளை கண்டிருப்பதாக அவர் சொன்னார்.

எனும், முதலை குட்டி ஒன்று தமது வீடு வரை வந்தது இதுவே முதல் முறை என்றாரவர்.

அந்த முதலை குட்டியை பிடித்த தற்காப்பு படை வீரர்கள், அதனை பேர்ஹிலிதந் – தேசியப் பூங்கா, வனவிலங்கு பாதுகாப்பு துறையிடம் ஒப்படைத்துள்ளனர்.

 Tags
Ku sangka digigit biawak

rupanya anak buaya


முக்குளிப்பு  பயிற்சியின்போது  ராணுவ  வீரர் மூழ்கியதாக அஞ்சப்படுகிறது.

மலாக்கா , பிப் 8 – மெர்லிமாவ் , Umbai கடல் பகுதியில் Pulau Undan னில் முக்குளிப்பு

பயிற்சியில் ஈடுபட்டிருந்த ராணுவ கமான்டோ வீரர் ஒருவர் மூழ்கியதாக அஞ்சப்படுகிறது. 25 வயதுடைய Lans Kopral Edrin Baintim என்று அடையாளம் கூறப்பட்ட அந்த ராணுவ வீரரை கண்டறிவதற்காக தேடும் மற்றும் மீட்பு நடவடிக்கை மேற்கொள்ளப்பட்டு வருவதாக மலாக்கா தீயணைப்பு மற்றும் மீட்புத்துறையின் பேச்சாளர் ஒருவர் தெரிவித்தார். மலாக்கா தெங்கா மற்றும் மெர்லீமாவ் தீயணைப்பு மற்றும் மீட்பு பிரிவின் 16 தீயணைப்பு வீரர்களுடன் ராணுவ வீரர்களும் தற்போது காணாமல்போன ராணுவ வீரரை தேடிவருகின்றனர்.

 Tags
Army commando

diving training

feared drowned in Pulau undan


பெம்பான்  நிலத்திட்டத்தில் முதல் கட்டமாக  150 பேர்  குடியேற்றப்படுவர்

பத்து காஜா, ஜன 19 – பத்துகாஜா பெம்பான் நிலத் திட்டத்தில் புந்தோங்கில் புறம்போக்கு நிலத்தில் வசித்து வந்தவர்களில் முதல் கட்டமாக 150 நபர்களைக் குடியேற்ற நில அடையாளம் காட்டப்பட்டது. கடந்த 40 ஆண்டுகளுக்கு பின்னர் புந்தோங் புறம் போக்கு நிலத்தில் வசித்து வந்த ஒரு பகுதியினர்களுக்கு நிரந்த இடம் வழங்க ஒரு முடிவுக் காணப்பட்டது. அதன் அடிப்படையில் முன்னதாக அவர்களில் முதல் கட்டமாக 150 நபர்களுக்கு லாட் வழங்கப்பட்டது .

அந்த நிலத்தை அடையாளம் காட்டும் நிகழ்வு பேராக் மாநில ஆட்சிக் குழு உறுப்பினர் ஏ. சிவநேசன் தலைமையில் இன்று நடைபெற்றது. இந்த நிகழ்வில் செய்தியாளர்களிடம் பேசிய அவர், புந்தோங்கில் புறம்போக்கு நிலத்தில் வசித்து வந்தவர்களுக்கு இந்த நிலத்திட்டத்தில் முன்னுரிமை வழங்கப்படுகிறது. இன்னும் எஞ்சியுள்ள சுமார் 400 குடும்பங்களுக்கு இந்த பகுதியில் ஒதுக்கீடு செய்யப்பட்டுள்ள நிலத்தில் நிலம் அல்லது குறைந்த விலையில் வீடுகளை நிர்மாணித்து வழங்குவதா என்று மாநில வீடமைப்பு மற்றும் ஊராட்சி் துறைக்கு பொறுப்பேற்றுள்ள ஆட்சிக் குழு உறுப்பினர் சந்திரா இங்கிடம் கலந்துப் பேசப்படும் என்றார்.

பெம்பானின் ஒதுக்கீடு செய்யப்பட்ட நிலத்தை சீர் செய்ய முன்னாள் பிரதமர் டத்தோஸ்ரீ நஜீப் வெ. 50 லட்சம் வழங்கியுள்ளதையும் நினைவுக் கூர்ந்தார்.பேரா மாநிலத்தில் இந்தியர்கள் எதிர்நோக்கும் பிரச்சனைகளுக்கு தீர்வுக்காண முடிந்த வரையில் உரிய நடவடிக்கை எடுக்கப்படும் என்றார்.

 Tags
land project

Pempan


கல்லுடைப்பு    பகுதியில்     பாறை  விழுந்ததில்  கிரேன் ஓட்டுனர்  மரணம்

ஈப்போ ,மே 28 – சிம்பாங் பூலாவ் கல்லுடைப்பு பகுதியில் 10 டன் எடையுள்ள கற்பாறை விழுந்ததில் 48 வயதுடைய கிரேன் ஓட்டுனர் மரணம் அடைந்தார். கிரிக்கைச் சேர்ந்த அந்த கிரேன் ஓட்டுனர் மரணம் அடைந்தாக ஈப்போ ஓ.சி.பி.டி துண கமிஷனர் Yahya Hassan உறுதிப்படுதினார். அந்த புல்டோசர் ஓட்டுனர் மண்களை வெளியேற்றும் பணியில் ஈடுபட்டிருந்தபோது 25மீட்டர் உயரத்திலிருந்து உருண்டோடிவந்த கற்பாரை புல்டோசர் ஓட்டுனர் மேல் விழுந்ததாக அவர் கூறினார்.

 Tags
Boulder lands

is Simpang pulai

kill driver

on excavator

quarry


கேராளாவில்  பறவைக் காய்ச்சல் 2,000 கோழிகள்  அழிக்க முடிவு

திருவனந்தபுரம், ஜன 9 – கேரளா மாநிலத்தில் திருவனந்தபுரம் அருகே தனியார் பண்ணையில் பறவை காய்ச்சல் பரவியதைத் தொடர்ந்து இரண்டாயிரத்திற்கும் மேற்பட்ட கோழிகள் மற்றும வாத்துக்களை அழிப்பதற்கு முடிவு செய்யப்பட்டுள்ளது. பறவை காய்ச்சலுக்கு உள்ளான பண்ணையை சுற்றியுள்ள 9 கிலோமீட்டர் பகுதியில் கோழி இறைச்சி மற்றும் முட்டைகளை விற்பனை செய்வதற்கும் தடை விதிக்கப்பட்டுள்ளது. அதோடு திருவனந்தபுரத்திலுள்ள கோழிப் பண்ணைகளிலிருந்து வெளியிடங்களுக்கு கோழிகள் மற்றும் முட்டைகளை கொண்டுச் செல்வதற்கும் தடை விதிக்கப்பட்டுள்ளது.

 Tags
2000

Bird flu

chickens

destroy

kerala


இரு வாகனங்கள் எதிரும் புதிருமாக மோதி விபத்து ; அறுவர் காயம்

ஜொகூர், ஜாலான் கோத்தா திங்கி சாலையில், இரு வாகனங்கள் எதிரும் புதிருமாக மோதி விபத்துக்குள்ளான சம்பவத்தில், மூன்று வயது குழந்தை ஒன்று உட்பட அறுவர் காயமடைந்தனர்.

நேற்று பிற்பகல் மணி 1.44 வாக்கில், தனிநபர் ஒருவர் செலுத்திய மைவி கார் ஒன்று, ஒரே குடும்பத்தை சேர்ந்த ஐவர் பயணித்த ஹோண்டா CRV ரக வாகனத்தை மோதி விபத்துக்குள்ளானது.

அதனால், சிராய்ப்பு காயங்களுடன் ஹோண்டா CRV வாகனத்திலிருந்து வெளியேற முடியாமல் சிக்கிக் கொண்ட 39 வயது ஓட்டுனரும், அவரது 34 வயது மனைவியும், அவர்களின் மூன்று பிள்ளைகளும், அவ்வழியே சென்ற பொதுமக்களின் உதவியுடன் மீட்கப்பட்டனர்.

எனினும், மைவி காரில் சிக்கிக் கொண்டிருந்த பெண் ஓட்டுனர், தீயணைப்பு மீட்புப் படையினரின் சிறப்பு கருவிகள் உதவியுடன் மீட்கப்பட்ட வேளை ; பலத்த காயங்களுக்கு இலக்கான அவர் சிகிச்சைகாக உடனடியாக மருத்துவமனைக்கு கொண்டு செல்லப்பட்டார்.

 Tags
in Kota Tinggi

injured in head-on collision

Six people


போக்குவரத்து  சம்மன்களுக்கு  ரி.ம 50  சிறப்பு கழிவு  – பிரதமர் அறிவிப்பு

கோலாலம்பூர், ஏப் 18 – 2022 ஆம் ஆண்டு அல்லது அதற்கு முந்தைய ஆண்டுகளில் வழங்கப்பட்ட போக்குவரத்து குற்றங்களுக்கான சம்மன்களை ஒரு மதாத்திற்கு மட்டும் 50 ரிங்கிட் சிறப்பு கழிவு கட்டணத்தில் செலுத்தும் வாய்ப்பை அரசாங்கம் வழங்கியுள்ளது. பிரதமர் டத்தோ அன்வார் இப்ராஹிம் இதனை இன்று அறிவித்தார். இந்த ஆண்டு போக்குவரத்து குற்றங்களுக்காக விநியோகிக்கப்பட்ட சம்மன்களுக்கு சிறப்பு 50 ரிங்கிட் கழிவு ஏற்றுக்கொள்ளப்படாது என நோன்பு பெருநாளை முன்னிட்டு அரசாங்கம் வழங்கும் ஊக்குவிப்பு சலுகையை அறிவித்தபோது அன்வார் தெரிவித்தார். ஓப்ஸ் செலமாட் போக்குவரத்து பாதுகாப்பு நடவடிக்கை ஏப்ரல் 20 ஆம்தேதி முதல் அமல்படுத்தப்படும் என அவர் கூறினார். இதனிடையே தேர்ந்தெடுக்கப்பட்ட 1,000த்திற்கும் மேற்பட்ட கைதிகள் ரமடான் மற்றும் ஷாவால் கொண்டாட்டத்திற்காக நிபந்தனையோடு விடுதலை செய்யப்படுவார்கள் என்றும் அன்வார் தெரிவித்தார்.

 Tags
at RM 50

discounted

flat Rate

for on month: Anwar

Traffic Summons


கட்டுப்பாட்டு  மையங்களில்  தொழிற்நுட்பக்  கோளாறு  பிரிட்டனில்  விமான சேவைகள்  பாதிப்பு

லண்டன், ஆக 29 – பிரிட்டனில் வான் போக்குவரத்து கட்டுப்பாட்டு மையங்களில் ஏற்பட்ட தொழிற்நுட்ப கோளாறினால் அந்நாட்டின் விமானச் சேவைகள் பெரிய அளவில் பாதிக்கப்பட்டன. தொழிற்நுட்ப கோளாறினால் விமான பயண திட்டங்கள் வழக்கம்போல் தானியங்கி முறையில் இயக்க முடியாத சூழ்நிலை ஏற்பட்டது. இதனால் விமானிகள் விமானத்தை இயக்கும் வழித்தடம் பற்றிய தகவல்களை தரைக்கட்டுப்பாடு மையத்திற்கு தெரிவிப்பதில் சிக்கல் ஏற்பட்டது. விமானச் சேவை முழுமையாக முடங்கவில்லை என்ற போதிலும் பல்வேறு விமான சேவைகள் ரத்து செய்யப்பட்டும் பல விமானங்கள் தாமதமாகவும் புறப்படும் சூழ்நிலை ஏற்பட்டது. இதனால் பயணிகளும் பெரிய அளவில் சிரமத்திற்கு உள்ளாகினர்.

 Tags
traffic issue fixed

Uk air

working on backlog of disrupted flights


விளையாட்டு  வசதிகளை  பரிசோதிக்க மாதந்தோறும்   சபா , சரவாவிற்கு  ஹன்னா  யோ  வருகை

கோலாலம்பூர், மார்ச் 20 – விளையாட்டு வசதிகளை பரிசோதிப்பதற்காக மாதந்தோறும் சபா மற்றும் சரவாவிற்கு இளைஞர் மற்றும் விளையாட்டுத்துறை அமைச்சர் Hannah Yeoh வருகை புரிவார். 1963 ஆம் ஆண்டின் மலேசிய உடன்பாட்டிற்கு ஏற்ப தமது அமைச்சு சபா மற்றும் சரவாக்குடன் இணைந்து பணியாற்றும் என அவர் தெரிவித்தார். அதோடு தேசிய மற்றும் அனைத்துலக நிலையிலான விளையாட்டுப் போட்டிகளை நடத்தும் மாநிலங்களுக்கு மான்யங்களை வழங்கும் திட்டத்தையும் இளைஞர் மற்றும் விளையாட்டுத்துறை அமைச்சு அறிமுகப்படுத்தும் என்றும் Hannah Yeoh கூறினார்.

 Tags
hannah yeoh

monthly to check

on sports facilities

Sabah and Sarawak

to visit


விபத்திற்குப் பின் கார் வெடித்து தீப்பிடித்தது இந்திய  ஆடவர் உட்பட நால்வர் கருகி மரணம்

ஈப்போ, ஆக 8 – சித்தியவானுக்கு அருகே மேற்குக்கரை நெடுஞ்சாலையில்

220 ஆவது கிலோமீட்டரில் கார் ஒன்று விபத்திற்குப் பின் வெடித்து தீப்பிடித்ததில் அக்காரில் பயணம் செய்தவர்களில் இந்திய ஆடவர் உட்பட நால்வர் கருகி மாண்டனர். எரிந்த Proton Saga Aeroback காரில் ஐவர் இருந்ததை தாங்கள் கண்டதாகவும் அவர்களில் நால்வர் கருகி மாண்ட வேனையில் மற்றொருவர் மீட்கப்பட்டதாக பேரா தீயணைப்பு மற்றும் மீட்புத்துறையின் இயக்குனர் Sayani Saidon வெளியிட்ட அறிக்கை ஒன்றில் தெரிவித்தார்.

அந்த காரில் இருந்த அனைவரும் லுமுட்டில் அரச மலேசிய கடற்படைத் தளத்தில் வேலை செய்துவந்த குத்தகை தொழிலாளர்களாவர். வேலை முடிந்த பின் ஈப்போவிலுள்ள தங்களது இல்லத்திற்கு திரும்பிக் கொண்டிருந்தபோது அவர்களது கார் மாலை மணி 5.11 அளவில் விபத்திற்கு உள்ளானதாக தெரிவிக்கப்பட்டது. கருகி மாண்ட நால்வரின் உடல் இன்னும் அடையாளம் காணப்படவில்லை. இந்த விபத்தில் உயிர் தப்பியவர் 34 வயதுடைய Sharif sidek என அடையாளம் கூறப்பட்டது.

 Tags
4 die after car burst into flames

in accident on west coast expressway


ஆடவரின்  காதலி கடத்தல் மனைவி , தாய் உட்பட மூவர் கைது

கோலாலம்பூர், பிப் 8 – தமது காதலியை மனைவி , தாய் மற்றும் அடையாளம் தெரியாத ஒருவர் கடத்தியதாக 34 வயதுடைய ஆடவர் ஒருவர் போலீசில் புகார் செய்ததைத் தொடர்ந்து மூவர் கைது செய்யப்பட்டனர். அதோடு கடத்தப்பட்ட வெளிநாட்டு பெண்ணும் கண்டுப் பிடிக்கப்பட்டதாக செந்தூல் மாவட்ட போலீஸ் தலைவர் Beh Eng lai தெரிவித்துள்ளார். போலீஸ் மேற்கொண்ட நடவடிக்கையில் அந்த வெளிநாட்டுப் பெண் கடத்தப்படுவதற்கு பயன்படுத்தப்பட்ட கார் ரவாங்கிலுள்ள பேராங்காடிக்கு அருகே கைவிடப்பட்ட நிலையில் கண்டுப்பிடிக்கப்பட்டது. ஞாயிற்றுக்கிழமையன்று இரணடு பெண்களும் ஆடவரும் கைது செயப்பபட்டதோடு கடத்தப்பட்ட அந்த வெளிநாட்டுப் பெண்ணும் கண்டுப்பிடிக்கப்பட்டார். என Beh Eng lai கூறினார். விசாரணைக்கு உதவும் பொருட்டு மூன்று சந்தேகப் பேர்வழிகள் தடுத்துவைக்கப்பட்டிருப்பதாக அவர் கூறினார்.

 Tags
and mother

kidnapped by wife

Man's mistress

Three arrested


ஐநா கூட்டத்தில் நித்தியானந்தாவின் கைலாசா பிரதிநிதி

நியு யோர்க், மார்ச் 1 – ஐநா சபை கூட்டத்தில், சர்ச்சைகுரிய சாமியார் நித்தியானந்தா உருவாக்கிய கைலாசா நாட்டின் பிரதிநிதி கலந்து கொண்டது பெரிதும் கவனத்தை ஈர்த்திருக்கின்றது.

கடந்த பிப்ரவரி 22 -ஆம் தேதி நடைபெற்ற ஐநா -வின் பொருளாதார, சமூக, கலாச்சார உரிமைகள் மீதான கூட்டத்தில் , கைலாசாவின் பிரதிநிதியாக , நித்தியானந்தாவின் சீடரான விஜயப்ரியா என்பவர் கலந்து கொண்டார்.

அந்த கூட்டம் தொடர்பான காணொளியை ஐநா பதிவேற்றம் செய்திருந்தது.

அந்த கூட்டத்தில், விஜயப்ரியா, தங்களது தலைவர் நித்தியானந்தா கடுமையான துன்புறுத்தலுக்கும் மனித உரிமை மீறல்களுக்கு ஆளாகியிருப்பதாக தெரிவித்தார். அதோடு கைலாசாவில் உள்ள புலம்பெயர்ந்த 20 லட்சம் பேர் துன்புறுத்தப்படுவதைத் தடுக்க , அனைத்துலக அளவில் என்ன நடவடிக்கைகள் எடுக்கப்படுமெனவும் வினவியிருந்தார்.

 Tags
Claims Nithyananda

Is Being Persecuted

Of Kailasa' At UN Meet

united states


MACC  விசாரணை  தொடர்பில்  பதவி விலகப் போவதில்லை  சிவக்குமார்  திட்டவட்டம்

கோலாலம்பூர், ஏப் 27 – எம்.ஏ.சி.சி எனப்படும் மலேசிய ஊழல் தடுப்பு ஆணையத்தின் விசாரணைக்கு தாம் உள்ளாகியுள்ளபோதிலும் பதவி விலகப் போவதில்லை என மனித வள அமைச்சர் V. சிவக்குமார் தெரிவித்துள்ளார். அந்நிய தொழிலாளர்களை வேலைக்கு தருவிப்பது மீதான ஊழல் விவகாரத்தில் எம்.ஏ.சி.சியின் விசாரணைக்காக சிவக்குமார் அழைக்கப்பட்டதோடு அவரது இரண்டு உதவியாளர்கள் கைது செய்யப்பட்டதைத் தொடர்ந்து பல்வேறு தரப்பினர் சிவக்குமார் விடுமுறையில் செல்ல வேண்டுமென கோரிக்கை விடுத்தனர். தாம் பதவி விலக வேண்டிய அவசியமில்லையென பிரதமர் டத்தோஸ்ரீ அன்வார் இப்ராஹிம் கூறியிருப்பதால் அந்த முடிவை பின்பற்றி வருவதாக சிவக்குமார் தெரிவித்தார்.

தமது பதவி விலகல் குறித்த கேள்விக்கு ஏற்கனவே பிரதமர் பதில் அளித்து விட்டார் என அவர் கூறினார். MACC யில் விளக்கம் அளிப்பதற்கு மட்டுமே சிவக்குமார் அழைக்கப்பட்டாரே தவிர அவர் மீது எந்தவொரு குற்றச்சாட்டும் கொண்டுவரப்படவில்லை என்பதால் அவர் பதவி விலக வேண்டிய அவசியம் இல்லையென ஏப்ரல் 17ஆம் தேதி அன்வார் தெரிவித்திருந்தார். சிவக்குமாரின் இரண்டு உதவியாளர்களை கைது செய்த ஊழல் தடுப்பு நிறுவனம் நான்கு நாள் தடுத்து வைக்கும் காலம் முடிந்த பின் ஏப்ரல் 17ஆம்தேதி அவர்களை விடுதலை செய்தது.

 Tags
over MACC Probe

Sivakumar insists

will not resign


கப்பல் கொள்கலனில் கண்டெடுக்கப்பட்ட  வங்காளதேச  இளைஞன்  தாயகம் திரும்பினான்

கோலாலம்பூர், பிப் 22 – கடந்த ஜனவரியில் கிள்ளான் துறைமுகத்தில் , கப்பல் கொள்கலனில் இருந்து காப்பாற்றப்பட்ட 16 வயது வங்காளதேச இளைஞன், அவனது தாய்நாட்டிற்கு பாதுகாப்பாக திருப்பி அனுப்பி வைக்கப்பட்டான்.

வங்காளதேசத்தில் இருந்து கடல் கடந்து, ஆறு நாட்கள் உணவு நீர் இன்றி , கப்பல் கொள்கலனில் சிக்கிக் கொண்ட அந்த இளைஞன் உயிருடன் மீட்கப்பட்டது அதிசயமே என வெளியுறவு அமைச்சர் Saifuddin Nasution Ismail தெரிவித்தார்.

மிகவும் சோர்வடைந்த நிலையில் காப்பாற்றப்பட்ட Ratul Islam Fahim எனப்படும் அந்த இளைஞனுக்கு Tengku Ampuan Rahimah மருத்துவமனையில் சிகிச்சை அளிக்கப்பட்டது. தாயகம் திரும்பும் வரை அந்த சிறுவனை Chow Kit அறக்கட்டளை கவனித்துக் கொண்டதாக அமைச்சர் கூறினார்.

 Tags
Boy in container

home to Bangladesh

returns


தீயணைப்பு குழாயிலிருந்து நீரை எடுக்க, MP அனுமதி கோரவில்லை ; கூறுகிறார் கிளந்தான்  தீயணைப்பு மீட்புத் துறை இயக்குனர்

தீயணைப்பு குழாயிலிருந்து நீரை எடுக்க, ரந்தாவ் பாஞ்சாங் நாடாளுமன்ற உறுப்பினர் டத்தோ சித்தி சைலா முஹமட் யூசோப் அனுமதி கேட்கவில்லை என, கிளந்தான் மாநில தீயணைப்பு மீட்புத் துறை இயக்குனர் சைனால் மடாசின் கூறியுள்ளார்.

தீயணைப்பு குழாயிலிருந்து நீரை பயன்படுத்த, வாய் வார்த்தையாக அல்லாமல் எழுத்துப்பூர்வமாக அனுமதி கேட்கப்படிருக்க வேண்டும்.

எனினும், அதுபோன்ற அனுமதி கோரும் ஆவணம் எதையும், தாங்கள் பெறவில்லை என்பதை, சைனால் மடாசின் சுட்டிக் காட்டினார்.

அதே சமயம், Air Kelantan நிறுவனத்திடமும் அது தொடர்பில் அனுமதி எதுவும் கோரப்படவில்லை.

அதனால், அவ்விவகாரம் மேல் அதிகாரிகள் உட்பட வீடமைப்பு ஊராட்சி அமைச்சின் கவனத்திற்கும் கொண்டு செல்லப்படுமெனவும், சைனால் மடாசின் குறிப்பிட்டார்.

தீயணைப்பு குழாய் நீரை உள்ளூர் மக்களுக்கு விநியோகிக்க, ரந்தாவ் பஞ்சாய் தீயணைப்பு மீட்பு நிலையம் தமக்கு அனுமதி வழங்கியதாக, நேற்று சித்தி சைலா கூறியிருந்தது தொடர்பில்,

சைனால் மடாசின் அவ்வாறு கருத்துரைத்தார்.

 Tags
did not ask

fire hydrant

for permission

mp

says Kelantan Bomba director

to take

water from


ஹோட்டலின் 13ஆவது மாடியிலிருந்து விழுந்து ஆடவர் மரணம்

ஈப்போ, அக் 1 – ஈப்போவிற்கு அருகே ஒரு ஹோட்டலின் 13ஆவது மாடியிலிருந்து கீழே விழுந்ததாக நம்பப்படும் ஆடவரின் உடலை போலீசார் கண்டுப்பிடித்தனர். 40 வயதுடைய அந்த ஆடவர் உள்நாட்டைச் சேர்ந்தவர் என்றும் இன்று காலை மணி அளவில் தகவல் அறிந்து சம்பவம் நிகழ்ந்த இடத்திற்கு தீயணைப்பு மற்றும் மீட்புக் குழு உறுப்பினர்கள் சென்றதாக பேரா தீயணைப்பு மீட்புக் குழுவின் நடவடிக்கை பிரிவுக்கான துணை இயக்குனர் சபரோட்ஸி நோர் அகமட் தெரிவித்தார். அந்த ஆடவரின் உடல் ஆறாவது மாடியில் சிக்கிக்கொண்டதைத் தொடர்ந்து மீட்கப்பட்டது. சம்பவம் நிகழ்ந்த இடத்திலேயே அவர் மாண்டதை மருத்துவ உதவியாளர்கள் உறுதிப்படுத்தினர்.

 Tags
hotel

jatuh dari tingkat 13

Lelaki maut


மகள் மீரா இறந்த 10 நாட்களுக்கு பின்னர் மீண்டும் படப்பிடிப்பில் விஜய் ஆண்டனி

சென்னை, செப்டம்பர் 29 – நடிகர் விஜய் ஆண்டனி, மகள் மீரா இறந்த பத்து நாட்களுக்கு பின்னர், மீண்டும் படப்பிடிப்பு வேலைகளுக்கு திரும்பியுள்ளார்.

குறிப்பாக, தனது அடுத்த ரதம் படத்தின் விளம்பர நிகழ்ச்சிகளில் கலந்து கொண்டு அவர் இரசிகர்களை ஆச்சரியத்தில் ஆழ்த்தியுள்ளார்.

கோலிவுட் திரையுலகில், சிறந்த இசையமைப்பாளர்களில் ஒருவராகவும், வெற்றிகரமான ஹீரோவாகவும் விஜய் ஆண்டனி வலம் வருகிறார்.

அவரது மகள் மீராவின் தற்கொலை, ஒட்டு மொத்த தமிழ்நாட்டு மக்களின் இதயங்களையும் கனக்கச் செய்துள்ளது.

சென்னையிலுள்ள, பிரபல தனியார் பள்ளி ஒன்றில் மீரா பயின்று வந்தார். எனினும், கடந்த சில மாதங்களாகவே மன உளைச்சலில் இருந்ததாக கூறப்படும் மீரா, செப்டம்பர் 19-ஆம் தேதி, தனது தந்தை விஜய் ஆண்டணியின் அறையில் தூக்கிட்டு தற்கொலை செய்துக் கொண்டார்.

மீராவின் அகால மரணத்திற்கு பின்னர், ரதம் படத்தின் விளம்பர நிகழ்ச்சியில் கலந்து கொண்டு முதல் முறையாக, செய்தியாளர்களிடம், அந்த திரைப்படம் குறித்து பேசியுள்ள விஜய் ஆண்டனியை, அவரது இரசிகர்கள் பாராட்டி வருகின்றனர்.

குறிப்பாக, அவரது மனத்திடமும், தொழில்மீது அவர் கொண்டுள்ள பற்றும், நிபுணத்துவமும், இணையவாசிகளின் பேசு பொருளாகியுள்ளது.

இனி, வருடத்திற்கு இரண்டு அல்லது மூன்று படங்களில் மட்டுமே நடிக்கப்போவதாக கூறியுள்ள விஜய் ஆண்டனி, இசையமைப்பதில் கூடுதல் கவனம் செலுத்த போவதாக தெரிவித்தார்.

 Tags
Fans Say 'Hats Off Sir..'

Just 10 Days After Daughter Meera's Death

Vijay Antony Back On Sets


இரண்டு  விரைவு  பஸ் நிறுவனங்களின்  லைசென்ஸ்   தற்காலிக இடைநீக்கம்

புத்ரா ஜெயா. மே 29 – இம்மாத 12 ஆம் தேதியும் 13 ஆம் தேதியும் விபத்துகளில் சம்பந்தப்பட்ட S V juta Sdn Bhd மற்றும் Syarikat Kejora Masyhir Sdn Bhd ஆகிய இரண்டு விரைவு பஸ் நிறுவனங்களின் லைசென்ஸ்கள் தற்காலிகமாக இடைநீக்கம் செய்யப்பட்டுள்ளது. அந்த விபத்துக்கள் குறித்து விசாரணை நடத்தப்பட்ட பின் தரை பொது போக்குவரத்து நிறுவனம் இந்த முடிவை செய்துள்ளதாக போக்குவரத்து அமைச்சு வெளியிட்ட அறிக்கையில் தெரிவித்துள்ளது. தரை பொது போக்குவரத்து சட்டத்தின் கீழ் லைசென்ஸ விதிகளை மீறியதற்காக SV Juta நிறுவனத்தின் லைசென்ஸ் 58 நாட்களுக்கு தற்காலிக இடைநீக்கம் செய்யப்பட்டது. Kejora Masyhur நிறுவனத்தின் லைசென்ஸ் 37 நாட்களுக்கு தற்காலிகமாக இடை நீக்கம் செய்யப்பட்டது.

 Tags
express bus

Licences of two

operators Suspended


பொதுவெளியில் காகிதப் பையில் RM1 மில்லியன் பணத்தை எடுத்துச்சென்ற மலேசிய நடிகை

மலேசியா, ஆகஸ்ட் 4 – மலேசிய நடிகை ஜாக்குலின் சாங் (Jacqueline Chong), மறுசுழற்சி செய்யக்கூடிய பையில் ஒரு மில்லியன் ரிங்கிட் மதிப்புள்ள பணத்தை எடுத்துச்சென்றது அனைவரையும் ஆச்சரியத்தில் ஆழ்த்தியது.

சாத்தியமான ஆபத்துகள் காரணமாக நம்மில் பலர் பொது இடங்களில் பெரிய அளவிலான பணத்தை எடுத்து செல்வதை தவிர்ப்போம்.

ஆனால் நடிகை ஜாக்குலின் சாங், முதலீடு செய்வதற்காக ஹாங்காங்கில் உள்ள கிரிப்டோகரன்சி கடைக்கு நடந்து சென்றதோடு சாதாரண பையில் ஒரு மில்லியன் ரிங்கிட்டையும் எடுத்துச் சென்றுள்ளார்.

இதுதொடர்பான Vlog வீடியோ யூடியூப்பில் வெளியான நிலையில், இவ்வளவு நெரிசலான பகுதியில் அதிக அளவு பணத்தை எடுத்துச் செல்வதால் ஏற்படும் ஆபத்துகள் நடிகைக்கு தெரியுமா? என்று பலர் ஆச்சரியப்பட்டதோடு, இன்னும்

சிலர், அவர் தனது செல்வாக்கை வெளிப்படுத்தவே இப்படி செய்ததாகவும் குறிப்பிட்டுள்ளனர்.

 Tags
in recyclable bag

Malaysian-born actress Jacquelin Ch'ng seen carrying RM1mil


மனிதவள அமைச்சு  சொக்சோ-  சிலாங்கூர் அரசு  ஏற்பாட்டில் கிள்ளானில்   வேலை வாய்ப்பு கண்காட்சி

புத்ரா ஜெயா, மே 2 – சொக்சோ, மனித வள அமைச்சு மற்றும் சிலாங்கூர் மாநில அரசு ஏற்பாட்டில் 2023 வேலை வாய்ப்பு கண்காட்சி( MYFuture Jobs) இம்மாதம் 6-7 ஆம் தேதிகளில் மிகப்பெரிய அளவில் klang Dewan Hamzah மண்டபத்தில் நடைபெறுகிறது. மனிதவள அமைச்சர் வ. சிவகுமார் சிறப்பு வருகை புரிந்து இந்த வேலை வாய்ப்பு கண்காட்சியை அதிகாரப்பூர்வமாக தொடக்கி வைக்கிறார். சிலாங்கூர் மாநில ஆட்சிக் குழு உறுப்பினர் வீ கணபதிராவ் உட்பட பல முக்கிய பிரமுகர்கள் இதில் கலந்து கொள்கிறார்கள்.

காலை 9.00- மாலை 5.00 மணி வரை இரு தினங்களுக்கு இந்த வேலை வாய்ப்பு கண்காட்சி நடைபெறுகிறது 7,000க்கும் மேற்பட்ட வேலை வாய்ப்புகள் ஒரே கூரையின் கீழ் பல நிறுவனங்கள் உங்களின் வேலை வாய்ப்புகளுக்காக MYFutureJobs 2023 இல் காத்திருக்கின்றன. கால தாமதமின்றி உடனே நாடுங்கள். www.myfuturejobs.gov.my/careerfair அகப் பக்கத்தில் பதிவு செய்து கொள்ளலாம்.

இந்த வேலை வாய்ப்பு கண்காட்சியில் பங்கேற்று தங்களுக்கு பொருத்தமான வேலைகளை தேர்வு செய்து கொள்ளலாம் என்று மனிதவள அமைச்சர் வ.சிவகுமார் பொதுமக்களை கேட்டுக் கொண்டுள்ளார்

 Tags
government

in Klang Job fair

ministry

of Manpower

Socso - Selangor


மாநில தேர்தலில்  பெரிக்காத்தான் நேசனல் உறுப்புக் கட்சிகளுக்கு  கைரி உதவுவார்

கோலாலம்பூர், ஜூன், 20 – அம்னா இளைஞர் பிரிவின் முன்னாள் தலைவரான கைரி ஜமாலுடின் இதுவரை இன்னும் எந்தவொரு அரசியல் கட்சியிலும் இணையவில்லை. எனினும் எதிர்வரும் மாநில தேர்தல்களில் அவர் பெரிக்காத்தான் நேசனல் நட்புறவு கட்சிகளுக்கு தேர்தல் பிரச்சாரத்தில் உதவுவார் என பெரிக்காத்தான் நேசனல் கூட்டணிக்கு நெருக்கமான தகவல்கள் கூறின. நேற்று பெரிக்காத்தான் நேசனல் தலைவர் டான்ஸ்ரீ முஹிடின் யாசினை சந்தித்தபோது கைரி இந்த தகவலை வெளியிட்டதாக கூறப்படுகிறது.

தாமும் முஹிடின் யாசினும் இருக்கும் புகைப்படத்தை இன்ஸ்டாகிராமில் கைரி பதிவிட்டிருந்தார். இப்போதைக்கு பெர்சத்து கட்சியில் அதிகாரப்பூர்வமாக இணையவில்லை என்றும் ஆனால் ஆறு மாநிலங்களில் நடைபெறும் தேர்தல்களில் பெரிக்காத்தான் நேசனல் கூட்டணிக்கு தேர்தல் பிரச்சாரங்களில் உதவுவதற்கு முன்வருவதாக முஹிடின் யாசினிடம் கைரி தெரிவித்திருப்பதாக தகவல் வெளியாகியுள்ளது.

 Tags
- Friendly in State polls

any party yet

KJ

not joining

will be PN


ரி.ம 700,000  சட்டவிரோத  பண பரிமாற்றம்  ஆடவர்  குற்றச்சாட்டை  மறுத்தார்

கோலாலம்பூர், ஜன 30 – 700.000 ரிங்கிட் தொகையை சட்டவிரோதமாக பண பரிமாற்றம் செய்தது உட்பட தமக்கு எதிரான 9 குற்றச்சாட்டுக்களை 67 வயது ஆடவர் ஒருவர் மறுத்தார். Ahmad Yusri Mohd Yunus என்ற அந்த ஆடவர் மூன்று ஆண்டுகளுக்கு முன் AYMY Multitouch Enterprise என்ற வங்கிக் கணக்கிலிருந்து தமது பெயருக்கு அந்த தொகையை மாற்றியதாக குற்றஞ்சாட்டப்பட்டார். கோலாலம்பூர் , Jalan Mahkota Maluri யில் , IBS Taman Maluri யிலுள்ள வங்கி ஒன்றில் கடந்த 2020 ஆம் ஆண்டு நவம்பர் 6 ஆம் தேதிக்கும் 13ஆம் தேதிக்குமிடையே Ahmad Yusri இக்குற்றற்தை புரிந்ததாக கூறப்பட்டது. 30,000 ரிங்கிட் ஜாமினில் அவர் விடுவிக்கப்பட்டார். அவர் மீதான வழக்கு விசாரணை மார்ச் 7ஆம் தேதி நிர்ணயிக்கப்பட்டுள்ளது.

 Tags
Accept

move

RM 700000 illegal activity money

Senior citizen admits no

wrongdoing


நீச்சள் குளத்தில் மூழ்கி 11 வயது சிறுவன்  உயிரிழப்பு

குவந்தான், மார்ச் 14 – பகாங், மெந்தகாப்பில், தங்கும் விடுதியின் நீச்சள் குளத்தில் மூழ்கி 11 வயது சிறுவன் உயிரிழந்தான்.

முன்னதாக அந்த சிறுவனை, அவனது தாயாரின் காதலன் , அந்த தங்கும் விடுதிக்கு சுற்றிப் பார்க்க அழைத்து சென்றதாக , தெமர்லோ மாவட்ட போலீஸ் தலைவர் எ.சி.பி முஹமட் அசார் மொஹமட் யூசோஃப் (ACP Mohd Azhar Mohd Yusoff) தெரிவித்தார்.

சம்பவத்தின் போது, நீச்சல் குளத்துக்கு அருகில் அந்த ஆடவன் கைபேசியில் மூழ்கியிருந்தபோது, அச்சிறுவன் காணாமல் போனதாக , தொடக்க விசாரணையில் தெரிய வந்தது.

சிறுவன் காணாமல் போனதை அடுத்து, அவனைத் தேடுவதற்காக அந்த ஆடவன் அங்கிருந்த பாதுகாவலரின் உதவியை நாடியுள்ளான்.

பின்னர், அந்த சிறுவன் நீச்சல் குளத்தின் அடியில் சுயநினைவற்ற நிலையில் கண்டெடுக்கப்பட்டதாக, Mohd Azhar தெரிவித்தார்.

அவசர உதவி வழங்கப்பட்ட அந்த சிறுவன் பின்னர் மருத்துவமனையில் இறந்து விட்டது உறுதி செய்யப்பட்டதாக அவர் கூறினார்.

 Tags
drowned in the

is believed to have

swimming pool

The dead child


மோட்டார் சைக்கிளை பின்னால் பயணித்த கார் மோதித் தள்ளியது ; ஆடவர் மரணம், மகன் படுகாயம்

ரி, ஜூலை 27 – குவாலா பராம் பைபாஸ் சாலையில், மோட்டார் சைக்கிள் ஒன்றை, பின்னிலிருந்து புரோடுவா அல்ஜா MPV வாகனம் ஒன்று மோதித் தள்ளிய சம்பவத்தில், 57 வயது ஆடவர் ஒருவர் சம்பவ இடத்திலேயே உயிரிழந்த வேளை ; அவரது 17 வயது மகன் பலத்த காயங்களுக்கு இலக்கானார்.

நேற்று நண்பகல் மணி 12.35 வாக்கில், அவ்விருவரும் மோட்டார் சைக்கிளில், நகரிலிருந்து தூடான் பகுதியை நோக்கி பயணித்த போது அவ்விபத்து நிகழ்ந்ததாக, மிரி மாவட்ட போலீஸ் தலைவர் அசிஸ்டன் கமிஸ்னர் அலெக்சன் நாகா சாபு தெரிவித்தார்.

தலையில் ஏற்பட்ட பலத்த காயம் காரணமாக அவ்வாடவர் சம்பவ இடத்திலேயே உயிரிழந்ததாக கூறப்படுகிறது.

அல்ஜா ஓட்டுனரான 43 வயது நபர் காயம் எதுவும் இன்றி தப்பினார்.

 Tags
anak cedera motosikal dirempuh kereta

dari belakang

Lelaki maut


மைஸ்கில்ஸ்  அறக்கட்டளையின் நிதி திரட்டும் முயற்சிக்கு டான்ஶ்ரீ வின்சென்ட் டான்  ஆதரவு

கோலாலம்பூர், பிப் 21 – மைஸ்கில்ஸ் (MySkills ) அறக்கட்டளையின் நிதி திரட்டும் முயற்சிக்கு, பெர்ஜெயா கோர்ப் ( Berjaya Corp ) நிறுவனத்தின் தோற்றுநரும், தலைவருமான டான் ஶ்ரீ வின்சென்ட் டான் ( Tan Sri Vincent Tan ) ஆதரவளித்திருக்கின்றார்.

தலைநகர், டாமான்சாராவில் , Tiki Taka Resataurant & Bar உணவகம் ஏற்பாடு செய்திருந்த நிதி திரட்டும் நிகழ்ச்சியின்போது , அவர் இந்த ஆதரவை வழங்கினார்.

வறுமை மற்றும் பிரச்சனையுள்ள குடும்பங்களைச் சேர்ந்த இளைஞர்களுக்கு தொழிற்திறன் பயிற்சிகளை வழங்கி அவர்களை முன்னேற்றிவிடும் நோக்கத்தில் செயல்பட்டு வருகிறது லாப நோக்கமற்ற நிறுவனமான MySkills நிறுவனம்.

அந்நிறுவனம் , சுயகாலில் அதன் செலவுகளை ஈடுகட்டுவதற்காக அறக்கட்டளையை அமைத்திருக்கின்றது.

அந்த அறக்கட்டளைக்கு உதவும் நோக்கில், Tiki Taka உணவகத்தின் உரிமையாளர் மதுரைவீரன் மாரிமுத்து நன்கொடை திரட்டும் நிகழ்ச்சிக்கு ஏற்பாடு செய்திருந்தார்.

இதனிடையே, இளைஞர்களை முன்னேற்றிவிடும் MySkills சின் முயற்சிகள் தொடர, போதிய நிதி கொண்ட வலுவான அறக்கட்டளை இருப்பது அவசியமென, அந்நிறுவனத்தின் இயக்குநரும் இணை தோற்றுனருமான பசுபதி தெரிவித்தார்.

அந்த நோக்கத்துக்கு, நாட்டின் மிகப் பெரிய நன்கொடையாளருமான டான் ஶ்ரீ வின்சென்ட் டான் ஆதரவு வழங்கியிருப்பது குறித்து பசுபதி தமது மகிழ்ச்சியை வெளிப்படுத்தினார்.

 Tags
for self sustenance

supports Myskills foundation’s fund-raiser

Y. Bhg Tan Sri Vincent Tan


12,000 ஆண்டுகள் பழமையான நாரையின் முட்டை கண்டெடுப்பு

மெக்சிகோ ஆகஸ்ட் 4 – மெக்சிகோவில் புதிய விமான நிலையத்திற்கான கட்டுமான பணியின்போது, சுமார் 8,000 முதல் 12,000 ஆண்டுகள் பழமையான நாரை முட்டையின் படிபம் கண்டெடுக்கப்பட்டுள்ளது.

ஜூம்பாங்கோவில் உள்ள ஃபெலிப் ஏஞ்சல்ஸ் விமான நிலையத்தின் கட்டுமான தளத்தில், களிமண் மற்றும் கற்களுக்கு மத்தியில் 31 சென்டிமீட்டர் ஆழத்தில் இந்த படிமம் கண்டெடுக்கப்பட்டதாக ஆராய்ச்சியாளர்கள் கூறியுள்ளனர்.

8,000 முதல் 33,000 ஆண்டுகளுக்கு முன்பு ஆழமற்ற ஏரியின் தளமாக இந்த பகுதி இருந்ததாகவும், மத்திய மெக்சிகோவில் ஒரு காலத்தில் நாரை பறவைகள் செழித்து வளர்ந்ததாகவும், புதைபடிவ முட்டையின் மூலம் தெரியவந்திருக்கிறது.

இன்றைய அமெரிக்க நாரை இனங்கள், அதன் பிரகாசமான இளஞ்சிவப்பு இறகுகளுக்கு பெயர் பெற்றவை. முக்கியமாக தென் அமெரிக்கா, கரீபியன், யுகடன் தீபகற்பம் மற்றும் அமெரிக்காவின் தென்கிழக்கு கடற்கரையில் இவை அதிகம் காணப்படுகின்றன என்பது குறிப்பிடத்தக்கது

 Tags
Ancient preserved

flamingo egg

found in Mexico during airport construction


வாட்சப் செயலியில்  புதிய அம்சங்கள் மேம்படுத்தப்படவுள்ளது

கோலாலம்பூர், மார்ச் 12 – கை தொலைபேசி பயனர்கள் WhatsApp புலனத்தின் சேவையை தினந்தோறும் பயன்படுத்தி வருகின்றனர். சிறியோர் முதல் பெரியோர்வரை தினசரி பயன்படுத்திக்கொண்டிருக்கும் செயலியாக வாட்சப் திகழ்கிறது. தவல்களை பரிமாறிக்கொள்வதற்கும் புகைப்படங்களை பகிர்ந்துகொள்வதற்கும் இன்டர்நெட் வசதி இருந்தால் உலகில் எங்கிருந்தாலும் நாம் பேச நினைப்பவர்களுடன் உடனடியாக வாட்சப் செயலி மூலம் பேச முடியும்.

இப்போது அந்த செயலியை மேலும் நவீனமுறையில் மேம்படுத்துவதற்காக அதில் பல்வேறு புதிய அம்சங்களை இடம்பெறச் செய்வதறகான நடவடிக்கைகளை வாட்சப் மேற்கொண்டு வருகிறது. ஒருவர் உருவாக்கும் வாட்சப் குழுவில் பயனர் இணைந்தப் பிறகு அதில் எவ்வளவு காலம் இருப்பது என்பதை அவரே முன்கூட்டியே முடிவு செய்துக் கொள்ளலாம். எவ்வளவு காலம் என்பதற்கேற்ப ஒருவர் அக்குழுவில் இருப்பதற்கான காலாவதி தேதியை நிர்ணயித்து விடும் வகையில் வாட்சப் செயலியை மேம்படுத்தவுள்ளது.

அந்த தேதி வந்ததும் தானாகவே அவர் அக்குழுவில் வெளியேறிவிடுவார். ஒருகால் அவர் தொடர்ந்து நீடிக்க விரும்பினால் காலாவதி தேதியை அவர் மீண்டும் மாற்றிக் கொள்ளலாம். அவர் இருக்கிறாரோ இல்லையோ அக்குழு தொடர்ந்து செயல்படும். பயனர்களுக்கு கூடுதல் வசதியாக அமையவுள்ள இந்த அம்சம் விரைவில் வாட்சப்பில் வரவுள்ளது.

 Tags
expiry date for

Set an

whatsApp groups


போலீஸ்  நிலையத்திற்குள் நுழைவதற்கு   பெண்ணுக்கு அனுமதி மறுப்பா?

கோலாலம்பூர், ஜன 31 – தமது கார் விபத்துக்குள்ளானதைத் தொடர்ந்து போலீசில் புகார் செய்வதற்கு நுழைய முயன்றபோது அரைக்கால் சிலுவார் அணிந்திருந்ததற்காக காஜாங் போலீஸ் நிலைய அதிகாரி ஒருவர் தடுத்ததாக தம்மை கேரன் என்று அடையாளம் கூறிக்கொண்ட பெண் ஒருவர் தெரிவித்துள்ளார். தாம் முழங்கால்வரை பெர்மூடா அரைக்கால் சிலுவார் அணிந்திருந்ததை எனது காரின் ஜன்னல் கண்ணாடி மூலம் அந்த அதிகாரி பார்த்த போதிலும் போலீஸ் நிலையத்திற்குள் நுழைவதற்கு தமக்கு அனுமதி வழங்கப்படாதது குறித்து ஏமாற்றம் அடைவதாக அந்த பெண் கூறினார். அதன் பிறகு வீட்டிலுள்ள தமது சகோதரிக்கு தொலைபேசி மூலம் தொடர்பு கொண்டு அவர் எடுத்து வந்த நீண்ட காற்சட்டையை அணிந்துகொண்டு போலீஸ் நிலையத்திற்குள் சென்றதாக அவர் கூறினார்.

 Tags
denied entry to

police station

Woman in Shorts


டாமஸ்கஸ்  அனைத்துலக  விமான நிலையத்தில்  இஸ்ரேல் தாக்குதல்  நால்வர் மரணம்

டாமஸ்கஸ், ஜன 2 – டாமஸ்கஸ் அனைத்துலக விமான நிலையத்தில் இஸ்ரேல் ராணுவம் நடத்திய தாக்குதலில் நால்வர் மாண்டனர். அந்த தாக்குதலில் இறந்தவர்களில் இருவர் சிரியாவின் ராணுவ வீரர்களாவர். உள்ளூர் நேரப்படி அதிகாலை 2 மணியளவில் அந்த தாக்குதல் நடத்தப்பட்டதாக சிரியா தகவல்கள் தெரிவித்தன.

 Tags
Damascus airport

fighters

four

Israeli

kills

strike


உலகக் கிண்ண செஸ் போட்டி இரண்டாவது இடத்தை பெற்று  இந்தியர்களின் இதயங்களை  வென்றார்   பிரக்ஞானந்தா இந்திய  தலைவர்கள் புகழாரம்

புதுடில்லி, ஆக 25 – நிலவின் தென்துருவ பகுதியில் கால் பதித்து உலகில் சாதனையை ஏற்படுத்திய இந்தியாவுக்கு மேலும் ஒரு பெருமையை ஏற்படுத்தியிருக்கிறார் இளம் செஸ் விளையாட்டாளரான பிரக்ஞானந்தா. அஜர்பைஜானில் நடைபெற்ற உலகக் கிண்ண செஸ் போட்டியின் இறுதியாட்டத்தில் இரண்டாவது இடத்தை பிரக்ஞானந்தா பெற்ற போதிலும் கோடிக்கணக்கான இந்திய மக்களின் இதயத்தை கவர்திருக்கிறார் என இந்தியப் பிரதமர் நரேந்திர மோடி , தமிழ முதலமைச்சர் மு.க.ஸ்டாலின் , தமிழ் நாட்டு கவர்னர் ரவி உட்பட இந்திய தலைவர்கள் புகழாரம் சூட்டினர்.

நார்வே வீரர் மேக்னஸ் கார்ல்சென்னுடன் இறுதியாட்டத்தில் மோதிய 18 வயதுடைய இந்திய செஸ் கிராண்ட் மாஸ்டரான சென்னையைச் சேர்ந்த பிரக்ஞானந்தா டை பிரேக்கர்ஸ் சுற்றில் தோல்வி அடைந்து இரண்டாவது இடத்தைப் பெற்றார். இதற்கு முன் அவர் உலகின் இரண்டாவது நிலை ஆட்டக்காரரான ஜப்பானின் Nakamura மற்றும் மூன்றாம் நிலை ஆட்டக்காரரான Fabiano Caruana வையும் வீழ்த்தி அதிர்ச்சி ஏற்படுத்தியிருந்தார். இதன் மூலம் அடுத்த ஆண்டு கனடாவில் நடைபெறும் உலகக் கிண்ண போட்டியில் விளையாடும் வாய்பையும் மீண்டும் பெற்றுள்ளார்.

 Tags
: Magnes Carlsen

beats Praggnanandha

Chess world Cup final

in tie -breaks


விசாக தினம்  பேரரசர்  பிரதமர்  வாழ்த்து

கோலாலம்பூர், மே 4 – விசாக தினத்தை கொண்டாடும் பௌத்த சமயத்தைச் சேர்ந்த அனைத்து மக்களுக்கும் பேரரசர் அல் சுல்தான் அப்துல்லா மற்றும் பேரரசியார் Tunku Azizah Aminah தங்களது விசாக திருநாள் வாழ்த்துக்களை தெரிவித்துக் கொண்டனர். பௌத்த சமயத்தினர் அனைவருக்கும் விசாக திருநாள் அமைதி, மகிழ்ச்சி மற்றும் சுபிட்சத்தை கொண்டுவரும் என பேரரசர் தம்பதியர் இஸ்தான நெகாரா முகநூலில் பதிவேற்றம் செய்த வாழ்த்துச் செய்தியில் தெரிவித்துள்ளனர்.

இதனிடையே சித்தார்த்த கௌதம புத்தரின் வாழ்க்கை தத்துவம் மற்றும் அவரது போதனைகளை முன்னிறுத்தி கொண்டாடப்படும் இன்றைய விசாக தினத்தில் அனைத்து பௌத்த சமயத்தினருக்கும் தமது வாழ்த்துக்களை பிரதமர் டத்தோஸ்ரீ அன்வார் இப்ராஹிம் தெரிவித்துத் கொண்டுள்ளார். அன்பு , அமைதி, பரிவு, ஒருவர் மற்றவரை மதிக்கும் பண்பு, உண்மை ,கருணை போன்ற கோட்பாடுகளை புத்தர் தமது போதனையில் எப்போதும் வலியுறுத்தி வந்துள்ளார். பல இனங்களையும் கொண்ட மலேசியாவில் அவரது இந்த கோட்பாடு மக்களுக்கிடையிலான புரிந்துணர்வை மேலும் வலுப்படுத்துவற்கு முக்கிய கூறுகளாக திகழும் என அன்வார் தமது விசாக தின வாழ்த்துச் செய்தியில் வலியுறுத்தியுள்ளார்.

 Tags
a happy Wesak day

agong

and the Prime Minister

The Yang DiPertuan

wish all Buddhists


பள்ளிக்கூட நிகழ்ச்சிகளில் கலந்து கொள்ள அரசியல்வாதிகளுக்கு தடையில்லை

கோலாலம்பூர், ஏப் 2 – பள்ளி வளாகத்தில் நிகழ்ச்சிகளை நடத்த அல்லது பள்ளிகளில் நடத்தப்படும் நிகழ்ச்சிகளில் சிறப்பு பிரமுகர்களாக கலந்து கொள்ள அரசாங்க- எதிர்கட்சிகளைச் சேர்ந்த அரசியல்வாதிகள் உட்பட எத்தரப்பினருக்கும் தடை விதிக்கப்படவில்லை என கல்வியமைச்சர் ஃபட்லினா சிடெக் (Fadhlina Sidek ) தெரிவித்தார்.

எனினும் அவர்கள் முன்கூட்டியே அதற்கு பள்ளிக்கூட தரப்பின் அனுமதியைப் பெற்றிருப்பதோடு, அமைச்சின் விதிமுறைகளையும் பின்பற்றியிருப்பது அவசியமென அவர் கூறினார்.

நிகழ்ச்சியொன்றில் கலந்து கொள்வதற்காக பள்ளிக்கூடத்திற்குள் எதிர்கட்சி அரசியல்வாதி ஒருவர் நுழைய அனுமதி மறுக்கப்பட்டது தொடர்பில் அவர் அவ்வாறு கருத்துரைத்தார்.

இந்நிலையில் நடப்பில் இருக்கும் அமைச்சின் விதிமுறைகள் அரசியல்வாதிகள் மட்டுமல்ல, அரசாங்க சார்பற்ற அமைப்புகள், தனிபர்கள் ஆகியோரும் கட்டாயம் கடைப்பிடிக்கப்பட வேண்டியவை என ஃபட்லினா குறிப்பிட்டார்.

30 தினங்களுக்கு முன்பே அனுமதியைப் பெறுவது , நிகழ்ச்சியின் நோக்கம், அதனால் ஏற்படும் நன்மை ஆகியவை குறித்து விண்ணப்பத்தில் குறிப்பிடப்பட்டிருப்பது அந்த விதிமுறைகளில் அடங்குமென அமைச்சர் கூறினார்.

 Tags
from doing

in schools

including politicians

is prohibited

no party

programs


மளிகைக் கடையில் கோழி இறைச்சியை அசால்டாக சாப்பிடும் எலியார் – வைரல் வீடியோவால் மக்கள் அதிர்ச்சி

ஜூலை 20 – மளிகைக் கடை ஒன்றில் விற்பனைக்காக வைக்கப்பட்டிருந்த கோழி இறைச்சியை திறந்து வைக்கப்பட்ட குளிர்சாதன பெட்டியிலிருந்து எலி ஒன்று கவ்வி எடுத்து சாப்பிடும் காணொளி வைரலாகி வலைத்தளவாசிகளை அச்சமடைய வைத்துள்ளது.

இந்தக் காணொளியால், பெரிய பேரங்காடிகள் அல்லாமல் வீடமைப்புப் பகுதிகளில் உள்ள மளிகைக் கடைகளில் விற்கப்படும் இதுபோன்ற உணவுப் பொருட்களின் தரம் மற்றும் அதன் பாதுகாப்பு குறித்து பலர் கேள்வி எழுப்பியுள்ளனர்.

டிக்டாக்கில் வெளியாகியுள்ள இந்த வீடியோ எங்கு எடுக்கப்பட்டது என்பது தெரியாத நிலையில், இது மிகவும் ஆபத்தானது என்றும், எலி சாப்பிட்டதை நாம் சாப்பிடுதால் நோய் உண்டாகலாம் என்றும் பலரும் கவலை தெரிவித்திருக்கின்றனர்.

சுகாதாரம் குறித்து விழிப்புணர்வு இல்லாமல் இப்படி அலட்சியமாக இருந்த கடைக்காரர் மீது நடவடிக்கை எடுக்க வேண்டும் எனவும் சிலர் வலியுறுத்தியுள்ளனர்.

 Tags
has hair-raising effect on netizens

NSTviral:

Rat spotted at sundry shop


இதுவரை  10 லட்சம்  வெளிநாட்டுத் தொழிலாளர்களின் விண்ணப்பங்கள் அங்கீகரிக்கப்பட்டன ; சிவக்குமார்

பெட்டாலிங் ஜெயா, மார்ச் 19 – தொழிலாளர்கள் அதிகம் தேவைப்படும் தயாரிப்பு, கட்டுமானம், தோட்டத் தொழில், விவசாயம், சேவை ஆகிய 5 முக்கிய துறைகளில் வேலை செய்ய அரசாங்கம் கிட்டத்தட்ட 10 லட்சம் வெளிநாட்டு தொழிலாளர்களுக்கான விண்ணப்பங்களை அங்கீகரித்துள்ளது.

அந்த அனுமதி , சம்பந்தப்பட்ட துறைகளில் போதிய ஆட்பலத் தேவையைப் பூர்த்தி செய்யுமென, மனித வள அமைச்சர் வி. சிவக்குமார் நம்பிக்கை தெரிவித்தார்.

அதையடுத்து, வெளிநாட்டு தொழிலாளர் தருவிப்புக்கான தளர்வு திட்டம் உட்பட வெளிநாட்டு தொழிலாளர்களின் ஒதுக்கீட்டு முறைக்கான புதிய விண்ணப்ப நடைமுறை அனைத்தும் ஒத்தி வைக்கப்பட்டிருப்பதாக , அமைச்சர் கூறினார்.

 Tags
approved

Gov has

million applications for foreign

nearly a

Sivakumar

workers


திருடிய பணத்தை திருப்பிய அனுப்பிய முன்னாள் ஊழியர்.. நெகிழ்ந்த உரிமையாளர்

கோலாலம்பூர் ஜூலை 7 – பிரபல பல்பொருள் அங்காடியில் பணியாற்றிய நபர் ஒருவர், தான் வேலை செய்யும்போது அங்கு திருடிய பணத்தை, தற்போது உரிமையாளருக்கு திருப்பி அனுப்பியுள்ளார்.

பேராக்கில் உள்ள மை ஸ்டேஷன் கன்வீனியன்ஸ் ஸ்டோரின் (MY Station convenience store) உரிமையாளர் ஷாஹுல் ஹமத் சனுதினுக்கு முன்னாள் ஊழியர் அனுப்பிய பணத்துடன் கடிதம் ஒன்று கிடைத்துள்ளது.

“நான் இங்கு வேலை பார்த்துக் கொண்டிருந்தேன், முன்பு காசாளரிடம் இருந்து கொஞ்சம் பணம் எடுத்தேன். இப்போது நான் எடுத்த பணத்தை திருப்பித் தருகிறேன். எனது கடந்தகால செயல்களுக்கு நான் மன்னிப்பு கேட்டுக்கொள்கிறேன்” என்று அந்த முன்னாள் ஊழியர் கடிதத்தில் எழுதியிருக்கிறார்.

இதனை சமூக வலைதளங்களில் பகிர்ந்த ஷாஹுல், முன்னாள் ஊழியருக்கு நன்றி தெரிவித்து, தயவு செய்து இனிமேல் இந்த செயலில் ஈடுபட வேண்டாம் என்று கேட்டுக்கொண்டுள்ளார்.

 Tags
employee apologises

Former Perak convenience store

returns stolen money to owner


பினாங்கு மாநில தேர்தலில் அடையாள அட்டைகள் தவறாக பயன்படுத்தப்பட்டதா? விசாரணையைத் தொடக்கியது போலிஸ்

பினாங்கு, ஆக 16 – ஆகஸ்டு 12ஆம் திகதி, நடைப்பெற்ற பினாங்கு மாநில தேர்தலில் அடையாள அட்டைகள் தவறாக பயன்படுத்தப்பட்டதாக 20 போலிஸ் புகார்கள் பெறப்பட்டதைத் தொடர்ந்து, போலிஸ் விசாரணையைத் தொடக்கியுள்ளது.

1954வது தேர்தல் குற்றச் சட்டம் அடிப்படையில் 20 விசாரணை அறிக்கை திறக்கப்பட்டுள்ளதாக பினாங்கு போலிஸ் தலைவர் Khaw Kok Chin தெரிவித்தார்.

“தங்களின் அடையாள அட்டையைப் பயன்படுத்தி வாக்குகள் செலுத்தப்பட்டுவிட்டதால், தங்களால் வாக்களிக்க முடியாமல் போனதாக, கடந்த சனிக்கிழமை 20 புகார் பெற்றதைச் சுட்டிக் காட்டி பேசிய அவர், அது தொடர்பில் விசாரணை நடத்தப்பட்டு வருவதாக தெரிவித்துள்ளார்.

 Tags
on polling day

Penang cops probing misuse of ICs


காது கேளாத அளவுக்கு மாணவர் பகடிவதை ; ஐந்து முன்னாள் மாணவர்கள் RM616,634.20 இழப்பீடு வழங்க உத்தரவு

புத்ராஜெயா, அக்டோபர் 17 – திரங்கானுவிலுள்ள, பள்ளி ஒன்றின் ஐந்து முன்னாள் மாணவர்களுடன், இதர நான்கு தரப்பினர் இணைந்து, பகடி வதையால், கேட்கும் திறனை இழந்து பாதிக்கப்பட்ட முன்னாள் மாணவர் ஒருவருக்கு இழப்பீடு வழங்க வேண்டும் என, கூட்டரசு நீதிமன்றம் உத்தரவிட்டது.

எட்டாண்டுகளுக்கு முன் நிகழ்ந்த அந்த பகடி வதை சம்பவத்தால், அப்போது 14 வயதே நிரம்பிய அந்த முன்னாள் மாணவர் கேட்கும் திறனை இழந்தார்.

2015-ஆம் ஆண்டு, திரங்கானுவிலுள்ள பள்ளி ஒன்றில், அம்மாணவர் தாக்கப்பட்டார்.

அதனால், ஐந்து ஐந்தாம் படிவ மாணவர்கள், PKHEM எனப்படும் மாணவர் விவகாரங்களுக்கான மூத்த உதவியாளர், பள்ளி முதல்வர், மலேசிய கல்வி அமைச்சர், மலேசிய அரசாங்கம் என ஐந்து தரப்பினருக்கு எதிராக அம்மாணவர்கள் வழக்கு தொடுத்திருந்தார்.

2019-ஆம் ஆண்டு, செப்டம்பர் 29-ஆம் தேதி அந்த வழக்கை செவிமடுத்த திரங்கானு உயர் நீதிமன்றம், பாதிக்கப்பட்ட மாணவரின் நிலைக்கு அவர்கள் அனைவரும் பொறுப்பு என தீர்ப்பளித்து, ஆறு லட்சத்து 16 ஆயிரத்து 634 ரிங்கிட் 20 சென்னை இழப்பீடாக செலுத்த தீர்ப்பளித்தது.

எனினும், 2021-ஆம் ஆண்டு மே மாதம் 20-ஆம் தேதி, மேல்முறையீட்டு நீதிமன்றம் அந்த தீர்ப்பை தள்ளுபடி செய்தது.

எனினும், இன்று திரங்கானு உயர் நீதிமன்றத்தின் தீர்ப்பை நிலைநிறுத்திய கூட்டரசு நீதிமன்றம், தற்போது 24 வயதை எட்டியுள்ள பாதிக்கப்பட்ட அந்த முன்னாள் மாணவருக்கு, சம்பந்தப்பட்ட தரப்பினர் இழப்பீடு வழங்க உத்தரவிட்டது.

 Tags
diarah bayar

Dibuli

lima bekas pelajar

RM616634.20

sampai pekak


ஈப்போவில்  கடுமையான காற்றுடன்  கூடிய மழை 5 வீடுகள் சேதம்

ஈப்போ, ஏப் 18 – ஈப்போவில் நேற்று மாலை 7 மணியளவில் கடுமையான காற்றுடன் மழை பெய்ததால் பல்வேறு மரங்கள் கீழே விழுந்தன. Manjoi வட்டாரத்தில் Jalan Berlian மற்றும் Jalam Uthmaniah வில் இரண்டு வீடுகளும் மேலும் Jalan Keladang கில்

மற்றொரு வீடும் மரம் விழுந்ததால் சேதம் அடைந்தன. Jalan Silibin, Jalan Jelapang, Ipoh – Lumut நெடுஞ்சாலை மற்றும் Lengkuk Rishah ஆகிய இடங்களில் பல மரங்கள் கீழே விழுந்ததால் சில கார்களும் சேதம் அடைந்ததகாக Kinta மாவட்ட பொது தற்காப்பு நிறுவனத்தின் பேச்சாளர் ஒருவர் தெரிவித்தார். பாதிக்கப்பட்ட வீடுகளைச் சேர்ந்த பொதுமக்கள் தற்போது அவர்களது உறவினர்களின் வீடுகளில் தங்கியுள்ளனர்.

 Tags
by the storm

Five houses

trees

were affected

were uprooted


நாளை  பேரரசரின்  பிறந்த நாளில்  DAP  மூத்த தலைவர் லிம் கிட் சியாங் டான்ஸ்ரீ விருது  பெறவிருக்கிறார்

கோலாலம்பூர், ஜூன் 6 – கூட்டரசு அரசாங்கத்தின் இரண்டாவது உயரிய விருதை பெறும் DAP கட்சியின் முதல் தலைவர் என்ற பெருமையை லிம் சிட் சியாங் பெறுவார். மாட்சிமை தங்கிய பேரரசர் Al Sultan Abdullah வின் 64ஆவது பிறந்த நாளை முன்னிட்டு நடைபெறும் விருதளிப்பு வைபத்தில் DAP யின் மூத்த தலைவரான லிம் கிட் சியாங் டான்ஸ்ரீ விருதை பெறவிருக்கிறார். துன் விருதுக்குப் பின் கூட்டரசு அரசாங்கத்தின் இரண்டாவது உயரிய டான்ஸ்ரீ விருதைப் பெறும் DAP யின் தலைவராக Lim kit Siang விளங்குகிறார். நாடாளுமன்றத்தில் தொடர்ந்து எதிர்கட்சியின் குரலாகவும் அடையாளமாகவும் விளங்கிவந்த அரசியல் அறிவியலாளருமான Lim kit Siang இன்று தேசிய நிர்வாகத்தின் நீரோட்டத்திலும் பெரும் பங்கை ஆற்றி வருகிறார். அந்த 82வயதுடைய தலைவர் விருதளிப்பு வைபவத்திற்கான ஒத்திகையில் நேற்றிரவு கலந்துகொண்டது சமூக வலத்தனத்தில் வைரலானது. அவர் கூட்டரசு அரசாங்கத்தின் உயரிய விருதை பெறவிருப்பதை DAP யின் இரணடு தலைவர்களும் உறுதிப்படுத்தினர். தீவிர அரசியலில் இருந்துவரும் தலவர்கள் மாநில மற்றும் தேசிய விருதுகளை பெற்றுக்கொள்வதில்லை என்ற அணுகுமுறையை DAP தொடர்ந்து பின்பற்றி வந்தது.

 Tags
lim kit siang

Tan Sri Title

to be confered


கனவில் வந்த  கொள்ளையர்கள்; நிஜத்தில் காலை சுட்டுக் கொண்ட  முதியவர்

அமெரிக்காம் ஜூன் 17 – கனவில் வந்த கொள்ளையர்களிடமிருந்து தப்பித்துக் கொள்ள முயன்ற 62 வயது முதியவர் ஒருவர் நிஜத்தில் தன்னை அறியாமல் துப்பாக்கியை எடுத்து தன் காலை சுட்டுக் கொண்டார். இச்சம்பவம் அமெரிக்காவில் ஸ்பிரிங்பீல்ட் Springfield, எனும் இடத்தில் நிகழ்ந்துள்ளது.

தன் காலை சுட்டபின் ஏற்பட்ட வலிக்குப் பின்னரே இது ஒரு கனவு என்பதை அம்முதியவர் உணர்ந்துள்ளார். தகவல் அறிந்து அம்முதியவரின் வீட்டிற்கு விரைந்த போலிசார் கால் இரத்த வெள்ளத்தில் இருக்க அவரை காப்பாற்றியுள்ளனர்.

இச்சம்பவத்தை தொடர்ந்து அவரது துப்பாக்கிக்கான உரிமம் ரத்து செய்யப்பட்டதோடு மலேசிய ரிங்கிட் 6 லட்சத்து 92 ஆயிரத்து தொள்ளாயிரத்து இருபத்து ஐந்து ரிங்கிட் ஜாமினில் விடுவிக்கப்பட்ட நிலையில் ஜூன் 29ஆம் திகதி இவ்வழக்கு விசாரணைக்கு வரவுள்ளது.

 Tags
dream

himself

leg

man

shot


முழுமையான 2 புத்தர் சிலைகள் பழங்கால எழுத்துக்களைக் கொண்ட கல்வெட்டு கண்டுப்பிடிப்பு

யான், செப் 23 – – உலகளாவிய தொல்பொருள் ஆராய்ச்சி மையம் மற்றும் பினாங்கு அறிவியல் பல்கலைக்கழகத்தின் ஆராய்ச்சியாளர் குழு முழுமையான இரண்டு புத்தர் சிலைகள் மற்றும் பழங்கால எழுத்துக்களைக் கொண்ட கல்வெட்டையும் கண்டுப் பிடித்துள்ளது. பினாங்கு புக்கிட் சோராஸ் தொல்பொருள் தளத்தில் அந்த சிலைகளும் கல்வெட்டும் கண்டுப்பிடிக்கப்பட்து. அந்த தொல் பொருள் மையத்தில் அகழ்வாராய்ச்சியை மலேசிய விவசாய பல்கலைக்கழகத்தின் மூத்த விரிவுரையாளர் Dr. Nasha Rodziadi Khaw தலைமையிலான குழுவினர் கண்டுப்பிடித்தனர்.

தேசிய பாரம்பரியத் துறைக்கும் பொதுப் பல்கலைக்கழகத்துக்கும் இடையே கடந்த மார்ச் மாதம் கையெழுத்தான புரிந்துணர்வு உடன்பாட்டின் கீழ் கண்டுப்பிடிக்கப்பட்ட இந்த பொருட்கள் அகழ்வாராய்ச்சி மற்றும் கல்வித் துறையில் ஒரு முன்னோடித் திட்டம் என்று பாரம்பரிய ஆணையர் முகமட் அஸ்மி முகமட் யூசோப் தெரிவித்தார்.

தொல்பொருள் தளத்திற்கான பரிந்துரைக்கப்பட்ட தொடக்க தேதி

கி.பி 8 முதல் 9 ஆம் நூற்றாண்டு ஆகும், இது பூஜாங் பள்ளத்தாக்கில் உள்ள மற்ற கோயில் தளங்களுக்கும் ஸ்ரீவிஜய காலத்தின் வளர்ச்சிக்கும் சமகாலமாகும்.

“ஆகஸ்ட் 28 முதல் செப்டம்பர் 12 வரை மேற்கொள்ளப்பட்ட முதல் கட்ட ஆராய்ச்சி பிரதான கோவிலின் முழு அமைப்பில் பாதியை வெளிப்படுத்தியது. கடந்த செப்டம்பர் 8 வரை, இந்த அகழ்வாராய்ச்சி கோவிலின் வடக்கு மற்றும் தெற்குச் சுவர்களில் பாதியையும், முழு மேற்குச் சுவரையும் காட்டுவதன் மூலம் கோயிலின் மிகப் பெரிய மற்றும் முழுமையான அமைப்பை வெற்றிகரமாக வெளிப்படுத்தியுள்ளது என்று முகமட் அஸ்மி தெரிவித்தார்.

 Tags
Penyelidik arkeoloji USM temui dua arca budha dengan tulisan Kuno


மின்படிக்கட்டை பயன்படுத்தும் போது, அதில் நடக்க கூடாது ; நகோயாவில் அதிரடி சட்டம்

தோக்கியோ, அக்டோபர் 5 – நகோயா நகரிலும், “எஸ்கிலேட்டர்” மின் படிக்கட்டை பயன்படுத்தும் போது, அதில் நடக்க கூடாது எனும் சட்டம், கடந்த ஞாயிற்றுகிழமை தொடங்கி அமலுக்கு வந்துள்ளது.

விபத்துகளை தவிர்க்க அந்த சட்டம் அமலுக்கு வந்துள்ளதாக கூறப்படுகிறது.

மின்படிக்கட்டில் நடந்து செல்பவர்கள் அதன் வலது புறத்தையும், நிற்பவர்கள் இடது புறத்தையும் பயன்படுத்துவது வழக்கமாகும்.

எனினும், ஜப்பானில், அண்மைய சில காலமாக மின் படிக்கட்டுகளை பயன்படுத்துபவர்கள், நிலைத்தன்மை இழந்து மற்றவர்களை மோதும் சம்பவங்களும், விபத்துகளும் அதிகரித்துள்ளன.

அதனால், நகோயா நகரிலுள்ள, இரயில் நிலையங்கள் உட்பட பொது இடங்களிலுள்ள, மின்படிகட்டுகளை பயப்படுத்தும் பொதுமக்கள் இனி அதில் நடந்து செல்ல தடை விதிக்கப்பட்டுள்ளது.

எனினும், அதனை மீறும் தரப்பினருக்கு அபராதம் எதுவும் விதிக்கப்படாது எனவும் கூறப்படுகிறது.

நகோயாவை தவிர்த்து ஜப்பானின் சைதாமா மாநிலத்திலும், மின்படிகட்டுகளில் நடக்க தடை விதிக்கும் சட்டம் அமலில் இருப்பது குறிப்பிடத்தக்கது.

 Tags
A Ban On Walking On Escalators

This Japanese City Has Enforced


கினபாலு  மலையேறிய  ஆடவர்   மரணம்

கோத்தா கினபாலு, ஏப் 26 – AMS எனப்படும் மலையேறும்போது ஏற்படும் உடல் நலக் குறைவினால் 45 வயதுடைய கினபாலு மலையேறி ஒருவர் இறந்தார். 45 வயதுடைய Alexzandr Kueh chechK Boo நேற்று அதிகாலை மணி 4.30 அளவில் Ranau மருத்துவமனையில் இறந்தார். காலஞ்சென்ற Alexzander குடும்பத்திற்கு சபா சுற்றுலா கலச்சார மற்றும் சுற்றுப்புற அமைச்சர் டத்தோ Christina Liew தமது ஆழ்ந்த அனுதாபத்தை தெரிவித்துக்கொண்டார்.

 Tags
acute mountain

climber dies

from suspected

Mt Kinabalu

sickness


மன்னர் சார்லசின் முடிசூட்டு  விழா ; பேரரசர் தம்பதியர் கலந்து கொள்வார்கள்

பேரரசர் அல்-சுல்தான் அப்துல்லாவும், பேரரசியார் துங்கு அசிசா அமினா மைமுனாவும், இன்று தொடங்கி இம்மாதம் 14-ஆம் தேதி வரையில், பிரிட்டன், லண்டனுக்கு சிறப்பு பயணம் மேற்கொள்ளவுள்ளனர்.

இம்மாதம் ஆறாம் தேதி, வெஸ்ட்மின்ஸ்டர் அபேயில் (Westminster Abbey) நடைபெறவுள்ள முடிசூட்டு விழாவில் கலந்து கொள்ள, பேரரசர் தம்பதிக்கு, மன்னர் மூன்றாம் சார்லஸ் அழைப்பு விடுத்திருப்பதாக, விஸ்மா புத்ரா ஓர் அறிக்கையின் வாயிலாக தெரிவித்தது.

அதனை முன்னிட்டு, இம்மாதம் ஐந்தாம் தேதி, பக்கிங்ஹாம் அரண்மனையில், மன்னர் சார்லஸ் ஏற்பாடு செய்திருக்கும் சிறப்பு வரவேற்பு நிகழ்ச்சியிலும், பேரரசர் தம்பதியர் கலந்து கொள்வார்கள் என அந்த அறிக்கையில் குறிப்பிடப்பட்டுள்ளது.

 Tags
coronation ceremony

in London

king

queen

to attend King Charles III


432,725 ரிங்கிட்  சம்பந்தப்பட்ட மக்காவ் இணைய  மோசடி தொடர்பில்  இருவர்  கைது

பாலேக் பூலாவ், ஜூன் 29 – நான்கு லட்சத்து 32,725 ரிங்கிட் சம்பந்தப்பட்ட மக்காவ் இணைய மோசடியில் தொழிற்சாலை ஊழியரை ஏமாற்றியதன் தொடர்பில் சொந்தமாக வேலை செய்து வந்த 39 வயதுடைய சந்தேகப் பேர்வழியும் மற்றொரு 35 வயது நபரும் நேற்று முன் தினம் கைது செய்யப்பட்டதாக பினாங்கு Bartat Daya மாவட்ட போலீஸ் தலைமையகத்தின் அதிகாரி ஒருவர் தெரிவித்தார். பாதிக்கப்பட்ட 57 வயதுடைய பெண் ஒருவர் வருமான வரித்துறையின் அதிகாரி என கூறிக்கொண்ட ஒருவரிடமிருந்து தொலைபேசி அழைப்பை பெற்றதை தொடர்ந்து இந்த மோசடிக்கு உள்ளாகியுள்ளார். வருமான வரித்துறைக்கு வரி பாக்கி செலுத்த வேண்டும் என அந்த நபர் கூறியபோதிலும் அதனை அப்பெண் மறுத்துள்ளார். அதன்பின் தம்மை போலீஸ் அதிகாரி என கூறிக்கொண்ட மற்றொரு ஆடவர் அப்பெண்ணிடம் பேசியிருக்கிறார்.

சட்டவிரோத பண பரிமாற்றம் மற்றும் போதைப் பொருள் கடத்தல் குற்ற பின்னணியை அந்த பெண் கொண்டுள்ளார் என தெரிவிக்கப்பட்டதைத் தொடர்ந்து அப்பெண் அதிர்ச்சிக்கு உள்ளானார். அதன் பின் Agro Bank கணக்கில் இருந்த அனைத்து பணத்தையும் பரிமாற்றம் செய்துள்ளதோடு வங்கிக் கணக்கு விவரங்களையும் சந்தேகப் பேர்வழி வழங்கிய பாரத்தில் தெரிவித்துள்ளார். இரண்டு மாதங்களுக்குப் பிறகு தமது வங்கிக் கணக்கை பரிசோதித்தபோது அதில் இருந்த அனைத்து நான்கு லட்சத்து 32,725 ரிங்கிட் சேமிப்பு தொகை காணாமல்போனதை உணர்ந்து அப்பெண் போலீசில் புகார் செய்துள்ளார்.

 Tags
725

Cops

in Macau Scam involving

nab suspect

RM 432


மெர்டேக்கா 118 கோபுரம் மீது ஏறிய ஜோடியினரைப் பிடிக்க Interpol- லின் உதவி நாடப்பட்டுள்ளது

கோலாலம்பூர், ஜன 26 – Merdeka 118 கோபுர உச்சியின் மீது அத்துமீறி ஏறிய ரஷ்ய ஜோடியினரைத் தேடிப் பிடிக்க, மலேசிய போலீசார், அனைத்துலக போலீசாரின் உதவியை நாடியுள்ளனர்.

அந்த ஜோடியினர் தொடர்பில் தகவலை கொடுத்து உதவும்படி, கடந்த ஜனவரி 5-ஆம் தேதி விண்ணப்பம் செய்யப்பட்டதாக, Dang Wangi மாவட்ட போலீஸ் தலைவர் Noor Delhan Yahaya தெரிவித்தார்.

இதனிடையே, அச்சம்பவம் தொடர்பில், அந்த வானுயர் கோபுரத்தின் பாதுகாவலர்கள், பணியாளர்கள் உட்பட 13 பேரிடமிருந்து வாக்குமூலம் பெறப்பட்டிருப்பதாக அவர் கூறினார்.

 Tags
after the couple climbed the

from Russia

Merdeka Tower

Police ask for help


எம்.ஏ.சி.சி  ஜாமினில்  டத்தோ ரோய்  விடுவிப்பு !

கோலாலம்பூர், மார்ச் 20 – Jana Wibawa திட்டம் தொடர்பான லஞ்ச விவகாரத்தில் முக்கிய நபராக செயல்பட்ட Datuk Roy எனப்படும் Hussein Nasir-ரை மலேசிய ஊழல் தடுப்பு ஆணையமான MACC இன்று ஜாமினில் விடுவித்தது. Hussein Nasir-ரை விடுதலை செய்ததோடு மாதந்தோறும் எம்.ஏ.சி.சி தலைமையகத்தில் ஆஜராகும்படி மாஜிஸ்திரேட் Irma Zulaikha Rohanuddin உத்தரவிட்டார். மார்ச் 13 ஆம் தேதியன்று எம்.ஏ.சி.சி-யிடம் சரணடைந்த அவர் மூன்று நாட்களுக்கு தடுத்து வைக்கப்பட்டார்.

அதன் பிறகு விடுதலை செய்யப்பட்டவுடன் அவர் மீண்டும் கைது செய்யப்பட்டு நான்கு நாட்களுக்கு தடுத்து வைக்கப்பட்டார். சர்ச்சைக்குரிய Jana Wibawa திட்டம் தொடர்பில் விசாரணையை தடுப்பதற்காக நான்கு லட்சம் ரிங்கிட் லஞ்ச விவகாரத்தில் சம்பந்தப்பட்டதன் தொடர்பில்  எம்.ஏ .சி.சியின் அதிகாரி ஒருவர் உட்பட கைது செய்யப்பட்ட ஐவரில் Hussein Nasir ரும் ஒருவராவார்.

 Tags
"Datuk Roy"

MACC bail

released on


நீதிமன்ற  உத்தரவை தொடர்ந்து பாகிஸ்தான்  முன்னாள்  பிரதமர்  இம்ரான் கான்  புதிய சிறைக்கு மாற்றம்

இஸ்லாமபாத், செப் 26- நீதிமன்ற உத்தரவைத் தொடர்ந்து பாகிஸ்தான் முன்னாள் பிரதமர் இம்ரான் கான் Islamabad ட்டில் சிறந்த வசதிகளைக் கொண்ட புதிய சிறைக்கு மாற்றப்பட்டிருப்பதாக அவரது வழக்கறிஞர் தெரிவித்திருக்கிறார். லஞ்ச ஊழல் வழக்கில் சம்பந்தப்பட்டதைத் தொடர்ந்து கடந்த ஆகஸ்டு மாதம் இம்ரான் கான் சிறையில் அடைக்கப்பட்டார். ஒரு வாரத்திற்குப் பின் அவரது சிறை தண்டனையை பாகிஸ்தான் நீதிமன்றம் தற்காலிகமாக இடைநீக்கம் செய்தது. எனினும் அரசாங்க ரகசியங்களை கசியவிட்ட இதற்கு முந்தைய குற்றங்கள் தொடர்பில் அவரை விடுதலை செய்வதற்கு நீதிமன்றம் மறுத்துவிட்டது.

 Tags
Former Pakistan PM Imran Khan

moved to a new jail after court order

says lawyer


பெரிக்காத்தான்  நெஷனலில்  இணைய  பெஜுவாங் விண்ணப்பம்

கோலாலம்பூர், மார்ச் 2 – பெஜுவாங் கட்சி, பெரிக்காத்தான் நெஷனல் கூட்டணியில் இணைய விருப்பம் தெரிவித்துள்ளது.

அக்கூட்டணியில் தங்களை ஓர் உறுப்பு கட்சியாக சேர்த்துக் கொள்ளக் கோரி, பெரிக்காத்தான் நெஷனல் கூட்டணியின் தலைவர் டான் ஶ்ரீ முஹிடின் யாசினுக்கு கடிதம் அனுப்பியிருப்பதாக, பெஜுவாங் கட்சியின் தலைவர் முக்ரீஸ் மகாதீர் தெரிவித்தார்.

அந்த கடிதத்தின் நகல் பெரிக்காத்தான் கூட்டணியில் உள்ள பாஸ் , கெராக்கான் கட்சிகளுக்கும் வழங்கப்பட்டிருப்பதாக அவர் கூறினார்.

 Tags
Fighters put

forward applications

to join PN


புரோடுவா அல்சா  கார் தீப்பற்றியது  தம்பதியரும்  2 பிள்ளைகளும் உயிர் தப்பினர்

பட்டர்வெர்த், மே 5 – பினாங்கு பாலத்தின் டோல் சாவடியில் தங்களது புதிய Perodua Alza கார் தீப்பற்றியதைத் தொடர்ந்து ஒரு தம்பதியர் மற்றும் அவர்களது இரு பிள்ளைகள் அதிஸ்டவசமாக உயிர் தப்பினர். 20 வயதுக்குட்பட்ட கணவன் மனைவி ஆகிய இருவரும் பேசும் சக்தியை இழந்தவர்காளவர். அவர்கள் தங்களது இரண்டு வயது மகன் மற்றும மூன்று வயது மகளுடன் Alma விலிருந்து Relau வுக்கு சென்று கொண்டிருந்தபோது அவர்களது கார் தீப்பற்றியது. எனினும் உடனயாக சாலையோரத்தில் காரை நிறுத்திவிட்டு அவர்கள் அனைவரும் கீழே இறங்கினர். இந்த சம்பவம் குறித்து நேற்று பிற்பகல் மணி 2. 24 க்கு அவசர அழைப்பை பெற்றதாக பினாங்கு தீயணைப்பு மற்றும் மீட்புக் குழுவின் நடவடிக்கை அதிகாரி Sharul Munawer தெரிவித்தார். அந்த கார் 95 விழுக்காடு எரிந்துவிட்டதாக அவர் கூறினார்.

 Tags
at Penang Bridge toll

escapes blazing car

Family of four


சிறை தண்டனை விதிப்பின் எதிரொலி: ராகுல் காந்தி எம்.பி பதவியை இழந்தார்

புதுடில்லி, மார்ச் 24 – நாடாளுமன்ற உறுப்பினர் பதவியில் இருந்து காங்கிரஸ் கட்சியின் மூத்த தலைவர் ராகுல் காந்தி தகுதி நீக்கம் செய்யப்பட்டுள்ளார்.

2019 -இல் பிரச்சாரக் கூட்டத்தின் போது, ராகுல் காந்தி , மோடி என்று முடியும் பேர் கொண்டவர்கள் எல்லாம் திருடர்களாக இருக்கின்றனர் என பேசியிருந்தார்.

அதைத் தொடர்ந்து, பிரதமர் மோடியை இழிவாக பேசியதாக தொடரப்பட்ட வழக்கில் நேற்று ராகுல் காந்திக்கு 2 ஆண்டுகள் சிறைத்தண்டனை விதிக்கப்பட்டது.

அதையடுத்து, குற்றவியல் வழக்கில் 2 அல்லது அதற்கு மேற்பட்ட ஆண்டுகள் தண்டனை பெறுபவர்கள், மக்கள் பிரதிநிதியாக தொடர முடியாது எனும் சட்டத்தின் கீழ், ராகுல் காந்தி நாடாளுமன்ற உறுப்பினர் பதவியில் இருந்து தகுதி நீக்கம் செய்யப்பட்டிருக்கிறார்.

 Tags
Jail sentence echoes

Loses

MP post

Rahul Gandhi


20,041 பேர்  வங்கிகளில்  பணத்தை  இழந்தனர்.  –  அன்வார்

கோலாலம்பூர், மார்ச் 22 – இணைய மோசடி சம்பவங்கள் உட்பட கடந்த ஆண்டு 20,041 பேர் வங்கிகளில் தங்களது பணத்தை இழந்தனர் என பிரதமர் டத்தோஸ்ரீ அன்வார் இப்ராஹிம் தெரிவித்திருக்கிறார். இணைய ரீதியிலான மோசடியினால் 9,258 பேர் வங்கியிலுள்ள பணத்தை இழந்திருப்பதாக நிதியமைச்சருமான அன்வார் சுட்டிக்காட்டினார்.

இதுதவிர மக்காவ் மோசடித் திட்டத்தில் 3,370 பேரும் , பொய்யான முதலீட்டு திட்டங்களால் 3,266 பேரும், ஆப்பிரிக்க மோசடி மற்றும் காதல் மோசடி திட்டத்தில் 792 பேரும் பணத்தை இழந்தனர். மேலும் SMS குறுந்தகவல் மூலம் 139 பேரும் மோசடிக்கு உள்ளானதாக அன்வார் தெரிவித்தார். வங்கியிலுள்ள பாதுகாப்பு பலவீனங்கள் மக்களிடையே அச்சத்தை ஏற்படுத்தியுள்ளதோடு இதனை அரசாங்கம் கடுமையாக கருதுவதால் இந்த விவகாரத்திற்கு தீர்வுகாண நடவடிக்கை எடுக்கப்படும் என்றும் அவர் கூறினார்.

 Tags
041 cases

20

banks last year

money from

of missing

said Anwar


முதல் வெளிநாட்டுப் பயணத்தை தொடங்கினார் பிரதமர் அன்வார்

ஜாகார்த்தா, ஜன 8 – தமது முதல் வெளிநாட்டுப் பயணமாக, பிரதமர் டத்தோ ஶ்ரீ அன்வார் இப்ராஹிம் , இன்று இந்தோனேசியாவுக்கு பயணமாகியிருக்கிறார்.

இந்தோனேசியாவிர்கு இரு நாள் பயணம் மேற்கொண்டிருக்கும் அவர் , அந்நாட்டு அதிபர் ஜோகோ விடோடோ -வுடன் ( Joko Widodo ) சந்திப்பு நடத்துவதோடு, இரு வழி உறவை அதிகரிக்கும் முக்கிய நிகழ்ச்சிகளிலும் கலந்து கொள்ளவிருக்கிறார்.

அதோடு, அந்த பயணத்தின் ஒரு பகுதியாக , அன்வார் , இரு நாட்டு தனியார் துறைகளை உட்படுத்திய 9 கருத்திணக்க உடன்படிக்கைள் கையெழுத்தாவதையும் பார்வையிடுவார்.

 Tags
abroad

anwar

First

official visit

started

today


மலேசியா முன்னேறுவதற்கு  அரசியல்  நிலைத்தன்மை  முக்கியமாகும்   – பேராக் சுல்தான்  வலியுறுத்தினார்

கோலாலம்பூர், ஜன 19 – மலேசியா தொடர்ந்து ஆக்கப்பூர்வமாக முன்னேற்றம் காண்பதற்கு அரசியல் நிலைத்தன்மை மிகவும் முக்கியம் என மேன்மை தங்கிய பேராக் சுல்தான் நஸ்ரின் ஷா தெரிவித்திருக்கிறார். அரசியல் நிலைத்தன்மையின்றி மலேசியா முன்னேற்றத்தை அனுபவிக்க முடியாது என அவர் சுட்டிக்காட்டினார். அரசியல் நிலைத்தன்மை இருந்தால் நீண்ட கால அடிப்படையில் நமது திட்டங்களில் கவனம் செலுத்தலாம். இதன்வழி முதலீட்டாளர்களிடையே நம்பிக்கையை ஏற்படுத்தும் கொள்கைகளை வரைந்து அதனை விவேகமான முறையில் அமல்படுத்த முடியும் என சுல்தான் நஸ்ரின் ஷா கூறினார்.

மலாயா பல்கலைக்கழகத்தில் “Malaysia’s Leap into the Future: The Building Blocks Towards Balanced Development” என்ற புத்தகத்தை வெளியீடு செய்யும் நிகழ்ச்சியில் கலந்துகொண்டபோது அவர் இதனை தெரிவித்தார். மலாயா பல்கலைக்கழகத்தின் பொருளாதார பேராசிரியர் Dr Rajah Rasiah, காலஞ்சென்ற பேராசிரியர் Dr Cheong Kee Cheok மற்றும் பேராசிரியர் Tan Sri Dr Kamal Salih ஆகியோர் அந்த புத்தகத்தை எழுதியுள்ளனர்.

 Tags
crucial for Malaysia

Political stability

Says Perak Sultan

to move forward


20 கிலோமீட்டர் தூரம் வரை தப்பிச் சென்று விபத்துக்குள்ளான கடத்தல்காரன் பிடிபட்டான்

கோத்தா பாரு, செப்டம்பர் 7 – அதிகாரிகளிடமிருந்து தப்பியோட முயன்ற ஆடவன் ஒருவனின் கார், கோத்தா பாரு மருத்துவமனைக்கு அருகில், கட்டுப்பாட்டை இழந்து விபத்துக்குள்ளானதை அடுத்து, அவன் கைதுச் செய்யப்பட்டான்.

நேற்று நண்பகல் மணி 12 வாக்கில், டீசலை கடத்தி சென்ற போது, போலீஸ் பின் தொடர்வதை உணர்ந்த அவ்வாடவன், பாச்சோக்கிலிருந்து சுமார் 20 கிலோமீட்டர் தூரம் வரையில் தனது புரோட்டோன் ஜென் 2 (Gen 2) ரக காரை அதிவேகமாக செலுத்தியதாக கூறப்படுகிறது.

பாச்சோக்கிலிருந்து கோத்தா பாரு செல்லும் சாலையில், சந்தேகிக்கும் வகையில் பயணித்த, உள்நாட்டு வாகன பதிவு எண் பொருத்தப்பட்ட அந்த காரை, தமது அதிகாரிகள் பின் தொடர்ந்து துரத்திச் சென்ற போது அச்சம்பவம் நிகழ்ந்ததாக, கிளந்தான் உள்நாட்டு வாணிப, வாழ்க்கை செலவின அமைச்சின் இயக்குனர் அஸ்மான் இஸ்மாயில் தெரிவித்தார்.

முன்னதாக, அவ்வழி நெடுகிலுள்ள, சில எண்ணெய் நிலையங்களில் அவன் டீசலை வாங்கியதை தொடர்ந்து சந்தேகம் எழுந்ததாகவும் அவர் சொன்னார்.

எனினும், அதிகாரிகளின் வருகையை உணர்ந்து கொண்ட அவன், காரை வேகமாக செலுத்தி தப்பி ஓட முற்பட்ட போது, அவனை துரத்திச் செல்லும் நிலை ஏற்பட்டது.

அவனது காரை சோதனையிட்டதில், 32 கொள்கலன்களில் நிரப்பப்பட்டிருந்த, ஆயிரத்து 720 ரிங்கிட் பெருமானமுள்ள, 800 லிட்டர் டீசலும் பறிமுதல் செய்யப்பட்டது.

29 வயதான அவ்வாடவன் விசாரணைக்காக மூன்று நாட்கள் தடுத்து வைக்கப்பட்டுள்ளான்.

 Tags
elak ditahan

pecut kereta 20km

Penyeludup

terbabas


‘ஆபத்தில் இருக்கிறோம்’ ;  கொலையுண்டவர்கள் அனுப்பிய இறுதி குறுச்செய்தி

எக்குவடோரில், சுற்றுலா சென்ற போது கொலையுண்ட மூன்று பெண்களில் இருவர், இறப்பதற்கு முன் தாங்கள் ஆபத்தில் இருப்பதாக, தங்களின் நெருங்கிய உறவினருக்கு குறுச்செய்தி அனுப்பியது தெரிய வந்துள்ளது.

இம்மாதம் நான்காம் தேதி, கடற்கரை சுற்றுலா தளத்திற்கு சென்றிருந்த போது காணாமல் போன, 19 வயதுக்கும் 21 வயதுக்கும் இடைப்பட்ட அம்மூன்று பெண்களின் உடல்களும், கழுத்து அறுக்கப்பட்டு, மண்ணில் புதைக்கப்பட்டிருந்தது கண்டுபிடிக்கப்பட்டது.

அவர்களின் உடல்களில் துன்புறுத்தலுக்கு இலக்கான காயங்களும் தென்படுகின்றன.

அவர்கள் புதைக்கப்பட்ட இடத்தில் வீசிய துர்நாற்றத்தை தொடர்ந்து, உள்ளூர் மீனவர்கள் சிலர் வழங்கிய தகவலின் அடிப்படையில் சடலங்கள் கண்டுபிடிக்கப்பட்டன.

‘ஆபத்து நேர போவதை போல உணர்கிறேன்’ என அவர்களில் ஒரு பெண் தனது நண்பருக்கு குறுச்செய்தி அனுப்பிய வேளை ; மற்றொருவர் தமது இருப்பிடத்தை பகிர்ந்ததாக கூறப்படுகிறது.

 Tags
in danger

saying he was

The victim had time

to send a message


சிலாங்கூர் அரசின்  உயர் கல்வி  உதவி நிதிக்கு   B 40  இந்திய மாணவர்கள்  விண்ணப்பிக்கலாம்

ஷா அலாம், பிப் 8- அரசாங்க மற்றும் தனியார் உயர்க்கல்வி நிலையங்களில் பயிலும் B40 வசதிக்குறைந்த மாணவர்களுக்கான சிலாங்கூர் அரசாங்கத்தின் கல்வி நிதிக்கு இந்திய மாணவர்கள் இன்று தொடங்கி பிப்ரவரி 24ஆம் தேதிவரை விண்ணப்பிக்கலாம். இளங்கலை பட்டப் படிப்பு கல்விக்காகு கூடிய பட்சம் 5,000 ரிங்கிட் வரையிலான கட்டணம் மற்றும் டிப்ளோமா பயிலும் மாணவர்கள் கூடியபட்சம் 3,000 ரிங்கிட் வரையிலான் கல்வி உதவி நிதிக்கு விண்ணப்பிக்கலாம். பரிவுமிக்க சிலாங்கூர் மாநில அரசாங்கம் இது தொடர்பான போஸ்டர்கள் மூலம் தகவல்களை வெளியிட்டுள்ளது. சிலாங்கூரில் பிறந்த இந்தியர்கள் அல்லது குறைந்த பட்சம் சிலங்கூர் மாநிலத்தில் 15 ஆண்டுள் குடியிருப்பவர்கள் இந்த உதவி நிதிக்கு விண்ணப்பிக்கலாம்.

விண்ணப்பதாரர்களின் குடும்ப வருமானம் மாதத்திற்கு 2,000 ரிங்கிட்டிற்கு மேல்போகாமல் இருக்க வேண்டும். நாடு முழுவதிலும் மலேசிய அரசாங்கத்தின் அங்கீகரிக்கப்பட்ட பொது மற்றும் தனியார் உயர்க்கல்வி நிலையங்களில் பயில்வதற்கு வாய்ப்பு கிடைத்த மாணவர்கள் இந்த கல்வி நிதிக்கு விண்ணப்பிக்கலாம். இந்த உத்தேச நிதி நேராக பல்கலைக்கழக வங்கிக் கணக்கிற்கு அனுப்பிவைக்கப்படும் . விண்ணப்ப பாரங்களை சிலங்கூர் அரசாங்க செயலகத்தின் 5 ஆவது மாடியிலுள்ள சமூக நலன், தொழிலாளர் மீதான ஆட்சிக் குழு உறுப்பினரின் அலுவலகதில் பெற்றுக்கொள்ளலாம்.

 Tags
Applications for

IPTA and IPTS

open today

students are

tuition fee assistance for Indian B40


லங்காவியில்  மது விற்பனைக்கு தடையா ?

ஜோர்ஜ் டவுன், ஜன 3 – கெடாவில், சூதாட்ட மையங்களை மூடியிருக்கும் பாஸ் தலைமையிலான அம்மாநில அரசாங்கம் தற்போது லங்காவியில் மதுபான விற்பனையைக் கட்டுப்படுத்த உத்தேசித்திருக்கின்றது. இவ்வேளையில், அத்தகையதொரு முடிவு எடுக்கப்பட்டால், அத்தீவின் சுற்றுலா துறையை அது பெரிதும் பாதிக்குமென , அத்தீவின் சுற்றுலா தொழில்துறையினர் கண்டனத்தை வெளிப்படுத்தி இருக்கின்றனர். விரும்புகிறோமோ இல்லையோ லங்காவியிற்கு அனைத்துலக சுற்றுப் பயணிகளைக் கவர்வதில் மது ஒரு சுற்றுலா ஈர்ப்பாக உள்ளது. வரி தீர்வையற்ற ஒரு தீவு எனும் தோற்றத்திற்கு ஏற்பவும் அது அமைந்திருக்கின்றது. எனவே, மதுவிற்பனையைத் தடை செய்வது வெளிநாட்டு சுற்றுப் பயணிகளை விரட்டுவதற்கு சமமாகுமென , கெடா மாநில மலேசிய தங்கும் விடுதிகள் சங்கம் கூறியுள்ளது. மேலும், சுற்றுப் பயணிகள் மட்டுமல்ல , தங்கும் விடுதிகள் துறையில் வெளிநாட்டு முதலீடுகளையும் அது தடுத்து விடும். சுற்றுலா துறையும் பாதிக்கப்பட்டு அந்நிய முதலீடும் குறைந்தால், இறுதியில் சுற்றுலா துறையை நம்பியிருக்கும் உள்ளூர் மக்களின் வேலை வாய்ப்புகளும் பறிபோகுமென அச்சங்கம், அச்சத்தை வெளிப்படுத்தியது.

 Tags
alcohol

ban

Langkawi


போலீஸ்  மேலங்கியுடன்  கைவிடப்பட்ட  நிலையில்  காணப்பட்ட  காரின் உரிமையாளர் தேடப்படுகிறார்

ஈப்போ, மார்ச் 7 – காரின் Dashboard ட்டில் போலீஸ் மேலங்கி இருக்கும் நிலையில் ஈப்போவில் கண்டுப்பிடிக்கப்பட்ட காரின் உரிமையாளரை போலீசார் தேடி வருகின்றனர். Taman Rekreasi Sultan Abdul Aziz சிற்கு அருகேயுள்ள Persiaran Brash என்னுமிடத்தில் போக்குவரத்திற்கு இடைஞ்சலாக நிறுத்திவைக்கப்பட்டிருந்த அந்த காரை புகைப்படத்தை எடுத்த ஒருவர் அதனை டுவிட்டரில் பதிவேற்றம் செய்துள்ளார். வைரலாகிவரும் புரோட்டேன் சாகா காரின் புகைப்படத்தை எடுத்தவரை விசாரணைக்காக தொடர்புகொள்ளும்படி ஈப்போ மாவட்ட போலீஸ் தலைவர் துணை கமிஷனர் Yahaya Hassan கேட்டுக்கொண்டார்.

 Tags
a police vest

are looking for the owner

of the car who has

The Police


MPV Velfire வாகன உரிமையாளர் டாக்டர் ஹேமா தியாகுவுக்கு ரி.ம 139,000 இழப்பீடு வழங்கும்படி ஜே.பி.ஜேவுக்கு உயர் நீதிமன்றம் உத்தரவு

ஜோர்ஜ் டவுன், செப் 28 – திருடப்பட்ட மற்றும் குளோன் செய்யப்பட்ட வாகனங்களை கருப்புப்பட்டியலில் இடம்பெறச்செய்வதற்கான சட்டப்பூர்வமான எந்த வழிமுறையும் இல்லையென்ற வாதத்தை பினாங்கு உயர் நீதிமன்றம் நிராகரித்ததோடு, Toyota Vellfire MPV வாகன உரிமையாளர் டாக்டர் ஹேமா தியாகு வுக்கு 139,000 ரிங்கிட் இழப்பீடு மற்றும் RM10,000 செலவுத் தொகையை வழங்கும்படி சாலை போக்குவரத்துத்துறைக்கு பினாங்கு உயர்நீதிமன்ற நிதிபதி ஆனந்த் பொன்னுத்துரை உத்தரவிட்டார். அதோடு 2019 ஆம் ஆண்டின் வாகன இயந்திரங்கள் மற்றும் அதன் சாஸ்ஸிஸ் எண்களின் குளறுபடிகளை கண்டறிவதற்கான தரவு தளத்தில் எச்சரிக்கை குறிப்புக்களை அடையாளமிட்டிருக்க வேண்டும் என்றும் அவர் வலியுறுத்தினார். வாதியான டாக்டர் ஹேமா தியாகு பினாங்கு ஜே.பி.ஜே இயக்குனர் மற்றும் கூட்டரசு அரசாங்கத்திற்கு எதிராக தொடுத்திருந்த வழக்கில் தீர்ப்பு அளித்தபோது நீதிபதி ஆனந்த் பொன்னுதுரை இதனை தெரிவித்தார்.

2020 ஆம் ஆண்டில்ல பயன்படுத்தப்பட்ட Toyota Velfire MPV வாகனத்தை ஹேமா வாங்கியிருந்தார். எந்தவொரு விளக்கமும் அளிக்காமல் ஜே.பி.ஜே அந்த வாகனத்தை பறிமுதல் செய்த ஒரு மாதத்திற்குப் பின்னர்தான் அது குளோன் என அவருக்கு தெரியவந்தது . 1987 ஆம் ஆண்டு சாலைப் போக்குவரத்துச் சட்டம் பிரிவு 8-ன் கீழ், அனைத்து மாநில ஜேபிஜே இயக்குநர்களும் தங்கள் அதிகார வரம்பில் உள்ள அனைத்து மோட்டார் வாகனங்களின் பதிவேட்டைப் பராமரிக்க வேண்டும் என்று ஆனந்த் தனது முடிவின் அடிப்படையை எழுத்துப்பூர்வமாக எழுதியுள்ளார். வாகனம் குளோன் செய்யப்பபடுவதற்கான சாத்தியக் கூறுகள் பற்றிய தகவலைப் பெற்றவுடன் ஜே.பி.ஜேவின் மாநில இயக்குனரோ அல்லது தலைமை இயக்குனரோ வாகனங்களின் பதிவேட்டை உடனடியாக புதுப்பிக்க உத்தரவிடலாம் என்றும் ஆனந்த் தெரிவித்தார்.

 Tags
by failing to red flag coned vellfire

Court Rules

JPJ breached duties


RM 2.3 பில்லியன் ஊதிய பாக்கி – டிவிட்டர், எலான் மஸ்க்கிற்கு எதிராக முன்னாள் ஊழியர்கள் புகார்

அமெரிக்கா ஜூலை 14 – டிவிட்டர் நிறுவனத்தின் முன்னாள் ஊழியர்கள் சிலர், அந்நிறுவனம் மற்றும் அதன் உரிமையாளரான எலான் மஸ்க் மீது RM 2.3 பில்லியன் ஊதிய பாக்கியை கொடுக்காதது தொடர்பாக அமெரிக்காவின் வடக்கு கலிஃபோர்னியா நீதிமன்றத்தில் வழக்கு தொடர்ந்தனர்.

“பணிநீக்கம் செய்யப்பட்ட அனைத்து ஊழியர்களுக்கும், முழு தொகையையும் வழங்குமாறு நிறுவனத்திற்கு உத்தரவிட வேண்டும்” என்று அவர்கள் கேட்டுக்கொண்டனர்.

டிவிட்டரை எலான் மஸ்க் கையகப்படுத்திய பின்னர், அந்நிறுவனம் எதிர்கொள்ளும் முதல் வழக்கு இதுவல்ல. முன்னாள் ஊழியர்கள், தற்போதைய ஊழியர்கள் என பலரும் போனஸ், ஊதிய பாக்கி, பணிநீக்கம் உள்ளிட்ட பல்வேறு விவகாரங்களில் டிவிட்டர் நிறுவனம் மீதும், எலான் மஸ்க் மீதும் வழக்கு தொடந்திருக்கின்றனர்.

எனினும் டிவிட்டர் நிறுவனம் வழக்கு தொடர்ந்த பெரும்பாலோனோரின் குறைகளை தீர்க்கவில்லை என கூறப்படுகிறது.

 Tags
company

Ex-Twitter workers

for US$500 mil over unpaid

severance

sue Musk


காற்சட்டை  அணிந்திருந்த  7 ஆடவர்களுக்கு கிளந்தான்  இஸ்லாமியத்துறை  எச்சரிக்கை

கோத்தா பாரு, மார்ச் 22 – இஸ்லாமிய மிதவாத விதிமுறைகளை பின்பற்றாமல் தங்களது தொடைகளை வெளிப்படுத்தும் வகையில் காற்சட்டையை அணிந்திருந்த ஏழு ஆடவர்களுக்கு கிளந்தான் இஸ்லாமிய சமய விவகாரத்துறை எச்சரிக்கை நோட்டிசை வழங்கியுள்ளது. பதின்ம வயது முதல் 20 வயதுக்குட்பட்ட அவர்கள் அனைவரும் தானா மேராவில் உள்ள ஒரு கடையில் காணப்பட்டனர். தானா மேரா மாவட்ட மன்றம், தானா மேரா மாவட்ட சுகாதார அலுவலகம் மற்றும் தேசிய போதைப் பொருள் எதிர்ப்பு நிறுவனம் ஆகியவை கூட்டாக மேற்கொண்ட நடவடிக்கையில் அவர்களுக்கு எச்சரிக்கை விடுக்கப்பட்டதாக கிளந்தான் இஸ்லாமிய சமய விவகாரத்துறையின் அமலாக்க பிரிவின் துணை இயக்குனர் Mohd Fazuli Mohd Zain தெரிவித்தார். சம்பந்தப்பட்ட இடத்தில் Shisha வர்த்தகம் நடைபெற்று வருவதாக பொதுமக்களிடமிருந்து புகார் வந்ததைத் தொடந்து இந்த நடவடிக்கை எடுக்கப்பட்டதாக அவர் கூறினார்.

 Tags
dept issues

for wearing .shorts

K'tan Islamic

to 7 men

warning


இரண்டு குழந்தைகள் உட்பட தாய் தந்தை, 3 நாய்கள் கொலை; கொலையாளியும் மரணம் – சிக்காகோவில் பயங்கரம்

ஒக்லஹோமா, செப் 21 – 7 மற்றும் 10 வயது இரு குழந்தைகள் உட்பட தாய் தந்தை மற்றும் வீட்டில் இருந்த 3 நாய்கள் சுட்டுக் கொலை செய்யப்பட்ட சம்பவம் சிக்காகோவை உலுக்கியுள்ளது.

இச்சம்பவம் செப்டம்பர் 17ஆம் திகதி நிகழ்ந்துள்ளது.

இந்தக் கொலையில் சம்பந்தப்பட்டதாக நம்பப்படும் பெண்ணை போலிஸ்காரர்கள் துரத்திச் சென்ற சமயம், அந்தப் பெண் ஓட்டிய கார் விபத்துக்குள்ளாகி தீப்பற்றியதில் பலியானார்.

இந்தக் கொலைக்கான காரணத்தை போலிசார் கண்டறிந்து வருகின்றனர்.

 Tags
A family of four and their three dogs were fatally shot

in a quiet Illinois town

The suspect was found dead days later


மாணவர் மதம் மாறும்படி ஆசிரியர் கேட்டுக் கொண்ட சம்பவத்தை கல்வியமைச்சு விசாரிக்கிறது

கோலாலம்பூர், பிப் 10 – இஸ்லாமை தழுவச் சொல்லி , ஆசிரியர் ஒருவர், மாணவரின் மனதை மாற்ற முயற்சித்ததாக கூறப்படும் சம்பவம் தொடர்பில், கல்வி அமைச்சு விசாரித்து வருகின்றது.

அந்த விவகாரத்தை தமதமைச்சு கடுமையாக கருதுகிறது; அதோடு, இன நல்லிணக்கத்தை சீர்குலைக்க சமயம் ஒரு கருவியாக பயன்படுத்தப்படக் கூடாது என , கல்வியமைச்சு ஓர் அறிக்கையின் வாயிலாக தெரிவித்தது.

இவ்வேளையில், அந்த விவகாரம் தொடர்பில் போலீஸ் புகார் செய்யப்பட்டிருந்தால் கல்வியமைச்சு விசாரணைக்கு முழு ஒத்துழைப்பை வழங்குமெனவும் அவ்வமைச்சு குறிப்பிட்டது.

முன்னதாக, 15 வயதான தனது மகனை இஸ்லாம் மதத்திற்கு மாறச் சொல்லியதாக குறிப்பிட்டு, ஆசிரியர் மீது தாய் ஒருவர் போலீஸ் புகார் செய்திருப்பதை செராஸ் போலீஸ் தலைவர் Zam Halim Jamaluddin உறுதிப்படுத்தினார்.

 Tags
asking students to

change religion

MoE investigates

viral video of teacher


வீட்டின் முன் காரை நிறுத்துவதால் அடிக்கடி சம்மன், விரக்தியில் மொட்டை மாடியில் வாகனத்தை நிறுத்திய ஆடவர்

தைப்பே, ஜூன் 17 – தனது அடுக்குமாடி வீட்டின் முன் காரை நிறுத்துவதால் அடிக்கடி சம்மன் கிடைக்கப்பெற்ற ஆடவர் ஒருவர் ‘இப்போ என்ன செய்வீங்க’ என கூறுவதுபோல, தனது 2 கார்களை மொட்டை மாடியில் நிறுத்தியிருக்கின்றார்.

பிரச்சனை என்னவென்றால், அவரது வீட்டு மொட்டை மாடி சிறிய இடம் என்பது மட்டுமல்ல, அவர் காரை எப்படி மேல் மாடிக்கு ஏற்றினார் என்பதே கேள்விக் குறியாக உள்ளது.

இச்சம்பவம் சீனா தைப்பேயில் நடந்துள்ளது.

கார் போகும் அளவிற்கு பெரிய இடம் ஒன்றும் அவரது வீட்டில் இல்லை, இப்படி இருக்க கார் மேலே ஏற்றப்பட்டிருக்கும் என அண்டை வீட்டுக்காரர்கள் சிலர் ஆச்சரியப்படுகிறார்கள்.

இன்னும் சிலரோ, இப்படி காரை நிறுத்துவது ஆபத்தாக இருக்கிறது என தங்களின் அச்சத்தையும் வெளிப்படுத்தியுள்ளனர்.

இதை கண்ட அமலாக்க அதிகாரிகள் அந்த ஆடவரிடம் வினவ, நான் இப்படி என் மொட்டை மாடியில் காரை நிறுத்துவதும் குற்றமா? மேலும் எனது செயல் சட்டத்திற்கு புறம்பானது இல்லை என பதில் அளித்துள்ளார்.

இந்நிலையில், பல முறை அவரிடம் அமலாக்க அதிகாரிகள் பேச்சு வார்த்தை நடத்தியதால், இறுதியாக அந்த ஆடவர் கார்களை கீழே இறக்க சம்மதித்துள்ளார்

அந்த ஆடவர் கிரேனை பயன்படுத்திதான் கார்களை மேலே ஏற்றியிருக்க முடியும் என பலரும் கணித்துள்ளனர்.

 Tags
parking

roof

van


11  வயதுடைய  இரண்டு  இரட்டை   பிள்ளைகளுக்கு  மரணம் விளைவித்த குற்றச்சாட்டு – ஆடவன் ஒப்புதல்

சிங்கப்பூர், ஏப் 19 – 11 வயதுடைய இரண்டு மகன்களை கிணற்றில் தள்ளி மரணம் விளைவித்த குற்றத்தை சிங்கப்பூர் ஆடவர் ஒருவர் ஒப்புக்கொண்டார். கடந்த ஆண்டு Upper Bukit Timah வில் தனது இரண்டு மகன்களுக்கும் நோக்கமில்லா மரணம் விளைவித்ததாக 49 வயதுடைய xavier Yap Jung Houns மீது குற்றஞ்சாட்டப்பட்டது. Asthon Yap Kai Shern மற்றும் Ethan Yap E Chern ஆகியோரை கடந்த ஆண்டு ஜனவரி 21 ஆம் தேதி மாலை மணி 4.25 மற்றும் மாலை மணி 6.20 க்குமிடையே கொலை செய்ததாக இதற்கு முன் Xavier மீது குற்றஞ்சாட்டப்பட்டது. இந்த குற்றச்சாட்டு பின்னர் இவ்வாண்டு பிப்ரவரி 23 ஆம் தேதி நோக்கமில்லா கொலை குற்றமாக திருத்தம் செய்யபபட்டது. மனநிலை சுகாதார கழகம் வெளியிட்ட அறிக்கையை தொடர்ந்து அந்த குற்றச்சாட்டு திருத்தம் செய்யப்பட்டது.

 Tags
Father accused

of killing twin Sons

to plead


தமிழ்ப்பள்ளிகளின்  நிலையை  மறு ஆய்வு செய்வீர் டாக்டர் ராமசாமி  கோரிக்கை

கோலாலம்பூர், ஜூன் 12- அண்மையில் கல்வி மற்றும் இந்திய சமூகம் குறித்த கருத்தரங்கில், பிரதமர் அன்வார் இப்ராஹிம், 15 மற்றும் அதற்கும் குறைவான மாணவர்களைக் கொண்ட சிறிய தமிழ்ப் பள்ளிகளை மூடுவது நல்லது. அதிக மாணவர் சேர்க்கையுடன் இருக்கும் தமிழ்ப் பள்ளிகளை மேம்படுத்த நிதியைத் திருப்பலாம் என்று அறிவுறுத்தினார். இருந்தாலும் இது தொடர்பாக ஒரு முடிவெடுப்பதற்கு முன், தமிழ்ப் பள்ளிகளை வலுப்படுத்துவதற்கான வழிகளை ஆராய மூத்த அரசு ஊழியர் அல்லது கல்வி அமைச்சர் தலைமையில் ஒரு உயர் அதிகாரம் கொண்ட குழுவை அன்வார் நியமிக்க வேண்டும் என்று பினாங்கு துணை முதலமைச்சருமான ராமசாமி பரிந்துரைத்துள்ளார். பல ஆண்டுகளாக தோட்டங்களில் இந்திய மக்கள்தொகை குறைந்து வருவது தமிழ்ப்பள்ளிகளில் சேர்வதில் சிக்கலை ஏற்படுத்தியுள்ளது. நகர்ப்புற தமிழ்ப்பள்ளிகளில் இந்திய மாணவர்களின் சேர்க்கை அதிகரித்துள்ள நிலையில், தோட்டங்களில் உள்ள பள்ளிகளில் எதிர் விளைவு ஏற்பட்டுள்ளது.

உண்மையில், பல ஆண்டுகளாக மாணவர் எண்ணிக்கை இல்லாததால் பல பள்ளிகள் மூடப்பட்டுள்ளன. இந்த தோட்டப் பள்ளிகளைத் காப்பாற்ற முடியாவிட்டால், புதிய பள்ளிகளை மீண்டும் நிறுவுவதற்கு மூடப்பட்ட இந்தப் பள்ளிகளின் உரிமங்களை மாற்றுவதற்கு இணையான நடவடிக்கை எடுக்கப்பட வேண்டும். நல்லிணக்கம் மற்றும் ஒற்றுமையின் உணர்வில், நாட்டின் தமிழ்ப் பள்ளிகள் அமைப்பின் நிலையை ஆராய்வதற்கான நடவடிக்கையை அன்வார் தொடங்க முடியும் என்று நான் உண்மையாகவே நம்புகிறேன்.இந்த தோட்டப் பள்ளிகளைத் காப்பாற்ற முடியாவிட்டால், புதிய பள்ளிகளை மீண்டும் நிறுவுவதற்கு மூடப்பட்ட இந்தப் பள்ளிகளின் உரிமங்களை மாற்றுவதற்கு இணையான நடவடிக்கை எடுக்கப்பட வேண்டும் டாக்டர் ராமசாமி வெளியிட்ட அறிக்கையில் கேட்டுக்கொண்டார்.

 Tags
Dr. Ramasamy Request

of Tamil schools

Re-examine the condition


“Chucky” பொம்மையை வைத்து சித்து விளையாட்டு காட்டிய போலி சாமியார் கைது

மெசிக்கோ, செப் 24 – “Chucky” மொம்மை படத்தை நம்மில் பலர் கண்டிப்பாக பார்த்திருப்போம். கொடூர கொலை செய்யும் எண்ணம் கொண்ட அந்த பொம்மையை பார்த்தாலே பயமாக இருக்கும்.

ஆனால் அது படமல்ல உண்மை என காட்டும் வகையில் அமைந்திருந்தது மெக்சிக்கோவில் போலி சாமியார் செய்த சித்து விளையாட்டு ஒன்று.

மக்களிடம் பணம் பறிக்க “Chucky” பொம்மையை ஆங்காங்கே வைத்து ஏமாற்று வேலை செய்து வந்திருக்கிறார் ஆசாமி ஒருவர். இச்செயலை அம்பலப்படுத்திய போலிசார், அந்த ஆடவனையும் , மக்களை பயமுறுத்து அவன் பயன்படுத்தி வந்த “Chucky” பொம்பையையும் கைப்பற்றியுள்ளனர்.

இதில் வேடிக்கை என்னவென்றால், அந்த படத்தில் அந்த “Chucky” பொம்மை ஒரு கத்தியை ஆய்தமாக பயன்படுத்தி மக்களை கொல்லும். அது போலவே இந்த பொம்மைக்கும் கத்தி ஒன்று வழங்கப்பட்டிருப்பதே.

இந்நிலையில், அந்த ஆடவனுக்கு எச்சரிக்கை வழங்கப்பட்டு வேறு ஒரு இடத்திற்கு அனுப்பப்பட்டுள்ளான்.

 Tags
'Chucky'

anak patung

Polis tangkap


சாலையில்  மேற்கொண்ட  சோதனை  நடவடிக்கை   விபத்திற்கு  காரணமா? சிலாங்கூர்  ஜே.பி.ஜே மறுப்பு

ஷா அலாம், ஏப் 1 – Selat Klang utara நெடுஞ்சாலையின் 4.4 ஆவது கிலோமீட்டரில் Bandar Sultan Sulaiman னிலிருந்து ஷா அலாமிற்கு செல்லும் சாலையில் ஏற்பட்ட விபத்திற்கு அங்கு மேற்கொள்ளப்பட்ட சாலை சோதனை நடவடிக்கையே காரணம் என சமூக வலைத்தளத்தில் கூறப்படும் குற்றச்சாட்டை சிலாங்கூர் சாலை போக்குவரத்துத்துறை மறுத்துள்ளது. விபத்து நிகழ்ந்த அந்த சாலையில் போக்குவரத்து நிலைமையை கட்டுப்படுத்துவதற்காக முன்கூட்டியே உதவும் நடவடிக்கையில் இரண்டு அதிகாரிகள் கடமையில் ஈடுபட்டிருந்ததாக சாலை போக்குவரத்துத்துறை வெளியிட்ட அறிக்கையில் தெரிவித்துள்ளது. வேகக் கட்டுப்பாட்டை இழந்ததால் மோட்டார் சைக்கிளோட்டி ஒருவர் அந்த சாலையில் விபத்துக்குள்ளானதால் அவரை மருத்துவமனைக்கு கொண்டுச் செல்வதற்கு தேவையான அனைத்து உதவிகளும் வழங்கப்பட்டதாக சிலாங்கூர் ஜே.பி.ஜே விளக்கம் அளித்துள்ளது.

 Tags
JPJ denied

of the accident

that the roadblock

was the cause


சகோதரனால்     கழுத்து    நெரிக்கப்பட்டு    9 வயது   சிறுவன்   மரணம்

மலாக்கா, ஜூலை 6 – மலாக்கா kampung Piatu வில் தனது 9 வயது சகோதரனை 14 வயது பையன் கழுத்து நெரித்ததால் இறந்தான். நால்வர் கொண்ட குடும்பத்தில் தனது மூத்த மகன் இளைய மகனை கழுத்து முறிக்கும் காட்சியை தமது தொலைபேசி மூலம் வீட்டில் இருந்த சிசிடிவி காணொளி மூலம் கண்டதைத் தொடர்ந்து உடனடியாக அவர்களது தாயார் அண்டை வீட்டிலுள்ளவர்களை அழைத்து இது குறித்து தகவல் கொடுத்துள்ளார். பாதிப்புக்கு உள்ளான அந்த சிறுவன் உடல் நலமில்லாததால் நேற்று பள்ளிக்கு செல்லவில்லை. அவனது மூத்த சகோதரனும் உடல் நலமின்றி கடந்த சிலநாட்களாக பள்ளிக்கு செல்லாமல் வீட்டில் இருந்ததாக கூறப்பட்டது. தாம் என்ன செய்கிறோம் என்று உணராமலே அந்த பையன் தனது இளைய சகோதரனின் கழுத்தை நெரித்ததாக உதவச் சென்ற அண்டை வீட்டுக்காரர்கள் தெரிவித்தனர். இதனிடையே இச்சம்பவத்தை Melaka Tengah மாவட்ட போலீஸ் தலைவர் Christopher Patit உறுதிப்படுத்தினார். இம்சம்பவம் தொடர்பாக போலீசார் விசாரணை மேற்கொண்டு வருவதாகவும் அவர் தெரிவித்தார்.

 Tags
9 year old brother

Teen chokes

to death


போலீசிற்கு   எதிரான  பழிவாங்கும் படலமே ;  குண்டு வெடிப்பு  தாக்குதல்

பெஷாவார், பிப் 1 – பாகிஸ்தான் பெஷாவாரில் உள்ள போலீஸ் தலைமையகத்தில் மேற்கொள்ளப்பட்ட தீவிரவாத குண்டு வெடிப்பு தாக்குதலுக்கு பழிவாங்கும் படலமே காரணம் என விசாரணை மூலம் தெரியவந்துள்ளது. தற்கொலைப் படையைச் சேர்ந்த தீவரவாதி ஒருவன் தனது உடலில் கட்டியிருந்த குண்டை வெடிக்கச் செய்தன் மூலம் அந்த பள்ளிவாசலில் தொழுகைக்காக கூடியிருந்தவர் சுமார் 100 பேர் உயிரிழந்தனர். நூற்றுக்கும் மேற்பட்டோர் காயம் அடைந்தனர். அந்த குண்டு வெடிப்பில் பள்ளிவாசலின் கூரைப்பகுதி இடிந்து விழுந்தது. தீவிரவாதிகளுக்கு எதிராக போலீசார் கடுமையான நடவடிக்கை எடுத்து வருவதால் அவர்களை இலக்காகக் கொண்டு இந்த தீவிரவாத தாக்குதல் நடத்தப்பட்டதாக பெஷாவார் நகர் போலீஸ் தலைவர் Mohammad Ijaz Khan தெரிவித்தார். கடுமையான பாதுகாப்பையும் மீறி அந்த பள்ளிவாசலுக்குள் நுழைந்த தீவிரவாதி தனது உடலில் கட்டியி 10 முதல் 12 கிலோவவைக் கொண்டிருந்த வெடிமருந்துகளை வெடிக்கச் செய்யதாக தகவல்கள் வெளியாகின. அந்த தாக்குதலில் பாகிஸ்தான் தலிபானுடன் தொடர்புடைய தீவிரவாத கும்பலுக்கும் தொடர்பு இருப்பதாக தெரியவந்துள்ளது.

 Tags
‘revenge against police’

blast was

Pakistan mosque


ஸ்பெய்னில் ரயிலினால் மோதப்பட்ட நால்வர் மரணம்

மெட்ரிட், செப் 11 – ஸ்பெய்னில் பார்சிலோனாவிற்கு அருகே ரயில் தண்டவாளத்தைக் கடக்க முயன்ற நால்வரை ரயில் ஒன்று மோதியதைத் தொடர்ந்து அவர்கள் மாண்டனர். ரயில் தண்டவாளப் பகுதியை கடக்கக்கூடாது என்ற எச்சரிக்கையை மீறி இரவு மணி 8.22 அளவில் எழுவர் ரயில் தண்டவாளத்தை கடந்தபோது ரயில் மோதியது. சம்பவம் நிகழ்ந்த இடத்திலேயே மூவர் மாண்ட வேளையில் நான்கவாது நபர் மருத்துவமனையில் இறந்ததாக ஸ்பெய்ன் அவசர சேவைகள் வெளியிட்ட அறிக்கையில் தெரிவித்தது. காயத்திற்குள்ளான மூவர் மருத்துவமனையில் சிகிச்சை பெற்று வருகின்றனர்.

 Tags
4 killed

spain

train accident


பக்காத்தான்  ஹராப்பான்  நிர்வாகத்திலுள்ள  மாநிலங்களில்  ஆட்சிக் குழு பதவி வேண்டும்  -அம்னோ கோரிக்கை

கோலாலம்பூர்,ஜூன் 9 – பக்காத்தான் ஹராப்பான் நிர்வாகத்திலுள்ள மாநிலங்களில் ஆட்சிக்குழு உறுப்பினர் பதவிகள் வழங்க வேண்டுமென அம்னோ கோரிக்கை விடுத்துள்ளது. தற்போது சிலாங்கூர் , பினாங்கு மற்றும் நெகிரி செம்பிலான் ஆகிய மூன்று மாநிலங்கள் பக்காத்தான் ஹராப்பான் நிர்வாகத்தின் கீழ் உள்ளன. அந்த மூன்று மாநிலங்களிலும் அம்னோவுக்கு ஆட்சிக் குழு உறுப்பினர் வேண்டுமென தாம் பிரதமர் டத்தோஸ்ரீ அன்வார் இப்ராஹிமை கேட்டுக்கொள்வதாக ஸாஹிட் தெரிவித்தார். தற்போது அந்த மூன்று மாநிலங்களிலும் அம்னோவுக்கு ஆட்சிக்குழுவில் பிரநிதித்துவம் இல்லையென தமது கொள்கையுரையில் அவர் சுட்டிக்காட்டினார். எதிர்வரும் மாநிலத் தேர்தல்கள் அம்னோ மற்றும் பக்காத்தான் ஹராப்பானுக்கிடையே நல்லதொரு புரிந்துணர்வு ஏற்படுவதற்கு வழிவகுக்கும் என்றும் ஸாஹிட் நம்பிக்கை தெரிவித்தார்.

 Tags
reps in state govts

We want umno

Zahid tells PM


அளவுக்கு  அதிகமான  அரசியலை  முடிவுக்கு  கொண்டு வருவீர்  சிலாங்கூர்  சுல்தான்  வலியுறுத்து

கிள்ளான், ஆக 22 – அளவுக்கு அதிகாமான அரசியலை ஒரு முடிவுக்கு கொண்டு வருவீர் அல்லது அதனை தவிர்க்கும்படி தேர்ந்தெடுக்கப்பட்ட மக்கள் பிரதிநிதிகளை மேன்மை தங்கிய சிலாங்கூர் சுல்தான் Sharafuddin Idris Shah கேட்டுக்கொண்டார் . உண்மையில் அளவுக்கு அதிகமான அரசியல் நடவடிக்கைகளினால் சிலாங்கூரில் தாமும் மக்களும் களைத்துவிட்டோம் என்பதை குறிப்பிட விரும்புவதாக நேற்று சிலாங்கூர் மந்திரிபுசார் மற்றும் மாநில ஆட்சிக் குழு உறுப்பினர்களுக்கு பதவிப் பெறுமானம் செய்து வைக்கும் சடங்கில் உரையாற்றியபோது சுல்தான் Sharafuddin தெரிவித்தார். மக்கள் மட்டும் அல்ல. நானும் களைத்துவிடேன். மக்கைளை முன்னுரிமை செலுத்தி அரசியலை ஒதுக்கி வையுங்கள் என அவர் வலியுறுத்தினார்.

சிலாங்கூர் மாநிலத்தின் எதிர்காலம் , நமது மக்கள் மற்றும் பேரக்குழந்தைகளின் எதிர்காலத்தை தேர்ந்தெடுக்கப்பட்ட மக்கள் பிரதிநிதிகள் சிந்திக்க வேண்டும் என சிலங்கூர் சுல்தான் நினைவுறுத்தினார். சிலாங்கூருக்கு மீண்டும் பொற்கலத்தை கொண்டுவருதற்கு தேர்ந்தெடுக்கப்பட் மக்கள் பிரதிநிதிகள் கடுமையாக உழைக்க வேண்டும் . மேம்பாட்டின் அனைத்து துறைகளிலும் சிலாங்கூர் முன்னேற்றம் காண தாம் விரும்புவதாக Sultan Sharafuddin வலியுறுத்தினார்.

 Tags
and I are tired

of politics’

People


கோவிட் தொற்று அரசு மருத்துவமனைகளில்  நோயாளிகளின்  எண்ணிக்கை  அதிகரிக்கிறது

கோலாலம்பூர், ஏப் 20 – நாட்டில் உள்ள அரசாங்க மருத்துவமனைகளில் அனுமதிக்கப்படும் கோவிட் 19 தொற்றுக்குள்ளான நோயாளிகளின் எண்ணிக்கை அதிகரித்து வருகிறது. இதற்கு முந்தைய வாரங்களைவிட April 9 ஆம் தேதி முதல் ஏப்ரல் 15 ஆம் தேதிவரையில் கோவிட் தொற்றினால் மருத்துவமனைகளில் அனுமதிக்கப்பட்டு சிகிக்சை பெற்றவர்களின் எண்ணிக்கை உயர்ந்ததாக சுகாதார அமைச்சு வெளியிட்ட அறிக்கையில் தெரிவித்துள்ளது. விரைவாக தொற்றுக்கு உள்ளாகும் தரப்பைச் சேர்ந்த வயதானவர்கள் கோவிட் தொற்றினால் அதிகமாக க பாதிக்கப்பட்டனர். இருந்தபோதிலும் சுகாதார சேவைகள் மற்றும் மருத்துவமனைகள் சிரமம் எதுவுமின்றி வழக்கம்போல் செயல்பட்டு வருவதாக தெரிவிக்கப்பட்டது.

 Tags
admissions increases

by 26.2 %

Health Ministry

number

of Covid-19

patient


வீட்டில் இறைச்சி மற்றும் மீன் சமைக்க தடை; குடியிருப்பு உரிமையாளர் உத்தரவு

நியூ யார்க், ஜூன் 25 – நியூ யார்க், ஃபோர்ட் கிரீன் (Fort Greene) எனும் இடத்தில் வளாக உரிமையாளர் ஒருவர் அடுக்குமாடி வீட்டுக்கான வாடகை விளம்பரத்தில் மீன் மற்றும் இறைச்சி சமைக்க அனுமதியில்லை என நிபந்தனைகளை வெளியிட்டுள்ளார்.

இதனை குறித்து விசாரித்த போது Andrea Kelly எனப்படும் குடியிருப்பின் உரிமையாளர் சைவ உணவை மட்டுமே உண்பவர் அதனால் அவரது வீட்டில் மாமிசம் சமைக்க அனுமதி இல்லை என தெரிய வந்துள்ளது .

அதுமட்டுமில்லாமல் அதே கட்டிடத்தில் வசிக்கும் உரிமையாளர் மாமிசம் சமைக்கும் வாசனை மாடிக்கு வருவது அவருக்கு பிடிக்காது எனவும் அங்கு வசிப்பவர்கள் கூறுகின்றனர்.

வீட்டில் சமைக்க அனுமதி இல்லை என்றாலும் ஏற்கனவே சமைக்கப்பட்டு வெளியில் இருந்து கொண்டு வரப்படும் உணவில் மாமிசம் இருந்தால் குடியிருப்பாளர்கள் எடுத்து வர தடை இல்லை எனவும் அவர்கள் குறிப்பிட்டுள்ளனர்.

 Tags
cooking

fish

meat


நிறுத்தப்பட்டிருந்த  கிரேனில்  கார் மோதியது  மூவர் மரணம்

கோலாலம்பூர், மார்ச் 20 – சாலையோரத்தில் நிறுத்திவைக்கப்பட்டிருந்து Kren னில் விடியற்காலையில் கார் ஒன்று மோதியதில் மூவர் மாண்டனர். Bukit Seputeh, Jalan Syed Putra வில் அந்த விபத்து நிகழ்ந்ததாக கோலாலம்பூர் தீயணைப்பு மற்றும் மீட்புக் குழுவின் பேச்சாளர் ஒருவர் தெரிவித்தார். அந்த கிரேனில் மோதிய கார் ஓட்டுனர் நொறுங்கிய காருக்குள் சிக்கி இறந்து கிடந்தார். அந்த கிரேனை பாதுகாக்கும் பணியில் ஈடுபட்டிருந்த இதர இரண்டு பாதுகாவலர்களும் விபத்து நிகழ்ந்த இடத்தில் இறந்து கிடந்ததை தீயணைப்பு அதிகாரிகள் உறுதிப்படுத்தினர்.

 Tags
a car

hit the back

of a crane

Three dead


சிவப்பு அடையாள அட்டை விவகாரம்: மக்களவையில் பேசுவேன் ! – டத்தோ ரமணன்

சுங்கை பூலோ, ஜன, 31- சிவப்பு அடையாள அட்டை வைத்திருக்கும் மூத்தக் குடிமக்களின் விவகாரம் தொட்டு மக்களவையில் தாம் பேசவிருப்பதாக சுங்கை பூலோ நாடாளுமன்ற உறுப்பினர் டத்தோ ரமணன் ராமகிருஷ்ணன் தெரிவித்தார்.

நெடுங்காலமாக இருந்து வருகின்ற இந்த சிவப்பு அடையாள அட்டை விவகாரத்திற்கு உரிய தீர்வை கொண்டுவரும் முறைகளை முறையே ஆராய வேண்டியிருக்கின்றது.

ஆதலால், இவ்விவகாரத்தை மக்களவையின் பார்வைக்குக் கொண்டுச் செல்ல தாம் எண்ணம் கொண்டிருப்பதாக பிகேஆர் கட்சியின் தகவல் பிரிவு துணைத் தலைவருமான டத்தோ ரமணன் குறிப்பிட்டார்.

மேலும், கடந்தாண்டு செப்டம்பரில் இந்திய மக்களுடனான சிறப்பு மாநாட்டில் உரையாற்றியபோது, அக்கூட்டத்திற்கு தலைமையேற்றிருந்த டத்தோஶ்ரீ அன்வார் இப்ராஹிம் , இந்த சிவப்பு அடையாள அட்டை பிரச்சினையை தாம் நிச்சயம் கவனிப்பதாக கூறியிருந்ததாக டத்தோ ரமணன் தெரிவித்தார்.

நேற்று முன்தினம், சுங்கை பூலோ, புக்கிட் ரஹ்மான் புத்ராவில் அத்தொகுதி மக்கள் சேவை மையத்தின் ஆதரவில் நடைபெற்ற பொங்கல் விழாவில் கலந்து கொண்ட டத்தோ ரமணன் செய்தியாளரிடம் இதனைத் தெரிவித்தார்.

 Tags
Datuk Ramanan

I will speak in the Lok Sabha

Red ID card issue


புதிய சிக்கலில்  நடிகர்  ஐஸ்வர்யா  ராஜேஸ்

சென்னை , மே 15 – நடிகை ஐஸ்வர்யா ராஜேஸ் நடித்துள்ள பர்ஹானா திரைப்படத்தில் இஸ்லாமியர்களுக்கு எதிராக பல்வேறு சர்ச்சைக்குரிய கருத்துக்கள் இடம்பெற்றுள்ளதால் அப்படத்திற்கு இஸ்லாமிய அமைப்புகள் கண்டனம் தெரிவித்துள்ளன. முஸ்லிம் பெண்ணாகவும் ஐஸ்வார்யா ராஜேஸ் நடித்திருக்கும் இப்படம் வெளியிடக்கூடாது என இஸ்லாமிய அமைப்புகள் தெரிவித்துள்ளன. நெல்சன் வெங்கடேசன் தயாரித்துள்ள அந்த திரைப்படம் இரண்டு நாட்களுக்கு முன் திரையரங்குகளில் வெளியீடு கண்டது. இதனைத் தொடர்ந்து சென்னை தியாகராய நகரிலுள்ள நடிகை ஐஸ்வர்யா ராஜேஸ் வீட்டிற்கு போலீஸ் பாதுகாப்பு போடப்பட்டுள்ளது.

 Tags
Aishwarya Rajesh

Aishwaya Rajesh

at the house

of famous actress

Sudden police Security


நடுவானில்  பறந்த  விமானத்தில்  பயணிகளிடையே  சண்டை  பெண் உட்பட  நால்வர் கைது

சிட்னி , ஏப் 26 – நடுவானில் பறந்த ஆஸ்திரேலிய விமானத்தில் பயணிகளிடையே கைகலப்பு ஏற்பட்டதைத் தொடர்ந்து விமானம் அவசரமாக தரையிறக்கப்பட்டது. சண்டையில் ஈடுபட்ட ஒரு பெண் உட்பட நான்கு பயணிகள் கைது செய்யப்பட்டனர். குயின்ஸ்லாந்திலிருந்து வடக்கு ஆஸ்திரேலியாவுக்கு சென்ற விமானத்தில் ஏற்பட்ட அந்த தகராறு தொடர்பான காணொளி சமூக வலைத்தளத்தில் பகிரப்பட்டது. பயணி ஒருவரை காலி போட்டலால் மற்றொரு நபரை தாக்குவது போன்ற காட்சியும் அந்த காணொளியில் இடம்பெற்றது. அந்த விமானத்தில் இருந்து பெண் உட்பட சிலர் எழுந்து நிற்பதும் , அவர்கள் ஒருவருக்கு ஒருவர் ஆவேசமாக பேசிக்கொண்டதோடு சண்டையிடும் வீடியோ ஆஸ்திரேலிலிய சமூக ஊடகங்களில் வெளியானதால் பெரும் பரபரப்பு ஏற்பட்டுள்ளது. 4 Passengers, Arrested After ,In-Flight Fighting ,That Caused, An Emergency ,Landing, In Australia

 Tags
4 Passengers

An Emergency

Arrested After

in Australia

In-Flight Fighting

landing

That Caused


பள்ளிக்கூடத்தை சுத்தம் செய்துக் கொண்டிருந்த பயிற்சி ஆசிரியர் மின்சாரம் தாக்கி உயிரிழப்பு

பெட்டாலிங் ஜெயா, மார்ச் 13 – ஜோகூரில் வெள்ளத்தால் பாதிக்கப்பட்ட பள்ளிக்கூடத்தை சுத்தம் செய்ய உதவிய , பயிற்சி ஆரியர் மின்சாரம் தாக்கி உயிரிழந்தார்.

21 வயதான அந்த பயிற்சி ஆசிரியர், ஆசியர் பயிற்சி கழகத்தைச் சேர்ந்த சிலருடன் சேர்ந்து, செகாமாட்டில் உள்ள பள்ளிக்கூடத்தை சுத்தப்படுத்திக் கொண்டிருந்தபோது, அவருக்கு இந்த துயரம் நேர்ந்தது.

சம்பவத்தின் போது அவர், Water Jet கருவியின் மூலம், நீரைப் பாய்ச்சி, மேசை நாற்காலிகளை கழுவிக் கொண்டிருந்தார்.

அப்போது, திடீரென மின்சாரம் பாய்ந்து அந்த பயிற்சி ஆசிரியர் கீழே சரிந்ததாக, செகாமாட் போலிஸ் தலைவர் Ahmad Zambry Marinsah தெரிவித்தார்.

 Tags
a flooded school

A teacher trainee

was electrocuted

while cleaning


TMJ குடும்பத்துடன் நீந்திய இடத்தில் முதலை ; அழையா விருந்தாளியை கண்டதில் அதிர்ச்சி

நாட்டில் அங்காங்கே முதலைகள் நடமாட்டம் வழக்கமாகியுள்ளது. அடை மழை, நிலையற்ற தட்ட வெப்ப சூழல் அதற்கு முக்கிய காரணமாக கருதப்படுகிறது.

அண்மையில், ஜொகூர் பட்டத்து இளவரசர் TMJ, தனது வீட்டிற்கு முன்புறத்திலுள்ள, கடலில் தாம் எவ்வாறு முதலையை காண நேர்ந்தது எனும் சுவாரஸ்யம் கலந்த வியக்கத்தக்க கதையை தமது ட்விட்டரில் பதிவிட்டுள்ளார்.

தாமும், தமது பிள்ளைகளும் உல்லாசமாக நீந்தி விளையாடிய அதே இடத்தில், ஒரு மணி நேரத்திற்கு பின் முதலை ஒன்று கடந்து செல்வதை கண்டு அதிர்ச்சி அடைந்ததாக அவர் அந்த பதிவில் குறிப்பிட்டுள்ளார்.

பெரிய முதலை ஒன்று நீரில் நீந்திம் காணொளி ஒன்றையும் அவர் பதிவிட்டுள்ளார்.

அந்த பதிவு வைரலாகியுள்ளதோடு, அது தொடர்பில் இணையவாசிகள் பல்வேறு கருத்துகளை பதிவிட்டு வருகின்றனர்.

அதில் சிலர் TMJ மற்றும் அவரது பிள்ளைகளின் பாதுகாப்பு குறித்து பிரார்த்தனை செய்வதாக குறிப்பிட்டுள்ள வேளை ; மேலும் சிலர் ‘ உங்கள் நீச்சல் குளம் ஏன் இவ்வளவு பெரிதாக இருக்கிறது’ என கேலியாகவும் பதிவிட்டுள்ளனர்.

 Tags
& His Family

before

huge crocodile

in an Hour

in The Water

TMJ Spots

Were Swimming

Where He


ராக்கெட்டை வீசி அடித்த ஜோகோவிச்சிற்கு 36 ஆயிரத்து 280 ரிம்க்கிட் அபராதம்

விம்பிள்டன், ஜூலை 19 – கடந்த ஞாயிற்றுக்கிழமை நடைபெற்ற ஆடவர் ஒற்றையர் பிரிவு இறுதியாட்டத்தின் போது, உலகின் இரண்டாம் நிலை ஆட்டக்காரரான நோவக் ஜோகோவிச்சிற்கு எட்டாயிரம் அமெரிக்க டாலர் அல்லது 36 ஆயிரத்து 280 ரிங்கிட் அபராதம் விதிக்கப்பட்டது.

ச்பெயின் வீரர் கார்லோஸ் அல்கராஸிடம் தோல்வியைத் தழுவியதை தொடர்ந்து, தனது ராக்கெட்டை தூக்கி அடித்ததால் ஜோகோவிச்சிற்கு அந்த அபராதம் விதிக்கப்பட்டதாக கூறப்படுகிறது.

ஆட்டத்தின் முடிவை தீர்மானிக்கும், ஐந்தாவது செட் ஆட்டத்தின் போது, உலகின் முதல் நிலை ஆட்டக்காரரான அல்கராஸை பின்னுக்கு தள்ளத் தவறியதால் ஏற்பட்ட விரக்தியை ஜோகோவிச் அவ்வாறு வெளிப்படுத்தியதாக கூறப்படுகிறது.

அல்கராஸின் அந்த வெற்றி, ஜோகோவிச்சின் 24-வது கிராண்ட்ஸ்லாம் பட்டத்தையும், எட்டாவது விம்பிஸ்டன் வெற்றியையும் தட்டிப் பறித்தது குறிப்பிடத்தக்கது.

 Tags
280

Djokovic didenda RM36

gara-gara hempas raket


மின்னல்  தாக்கி மோட்டார் சைக்கிளோட்டி   மரணம்

ஷா அலாம் , மே 4 – வேலைக்குச் சென்று கொண்டிருந்தபோது மின்னல் தாக்கியதால் மோட்டார்சைக்கிளோட்டி ஒருவர் பலியானார். அந்த துயரச் சம்பவம் கம்போங் ஸ்ரீ சீடிங் சாலையில் நிகழ்ந்தது. உள்நாட்டைச் சேர்ந்த 50 வயதுடைய ஆடவர் பந்திங் . Bandar Mahkota வில் உள்ள தொழிற்சாலைக்கு வேலைக்கு சென்று கொண்டிருந்தபோது மின்னல் தாக்குதலுக்கு உள்ளானார். Sri Cheeding தேயிலை தோட்டத்தில் , Rimbayu பாலத்தை கடந்தபோது மின்னல் தாக்கியதால் அந்த ஆடவர் மோட்டார்சைக்கிளில் இருந்து கீழே விழுந்தார். அந்த சாலையை பயன்படுத்தியவர்கள் அவரை சாலை ஓரத்திற்கு கொண்டு சென்று அம்புலன்ஸ் வண்டிக்கு தகவல் கொடுத்தனர். எனினும் சம்பவம் நிகழ்ந்த இடத்திலேயே அவர் இறந்ததாக அறிவிக்கப்பட்டது.

 Tags
by lightning

killed

Motorcyclist

strike


கோலாலம்பூர், பிப் 1 – குறைவான மாணவர்களைக் கொண்ட தமிழ்ப்பள்ளிகளில் , இரு வகுப்பறைகளை ஒன்றாக இணைத்து Kelas Cantuman எனப்படும் பன்மை வகுப்புகளை நடத்தும் திட்டம் நல்லத்தல்ல என கூறியிருக்கிறார் ஈப்போ பாராட் நாடாளுமன்ற உறுப்பினர் எம். குலசேகரன் .

அந்த பன்மை வகுப்புகளால் மாணவர்களின் கற்றல் கற்பித்தல் நடவடிக்கைகள் தான் பாதிக்கப்படுமென அவர் கூறினார்.

இதனிடையே, நாட்டில் தமிழ்ப் பள்ளிகளின் நிலை குறித்து அறிய , தமது தரப்பை கல்வி துணையமைச்சர் Lim Hui Ying அழைத்து, விபரங்களை கேட்டறிந்திருப்பதாக குலசேகரன் கூறினார்.

கிள்ளான் நாடாளுமன்ற உறுப்பினர் வி. கணபதிராவ், புந்தோங் சட்டமன்ற உறுப்பினர் துளசி மனோகரன், தமிழ் அறவாரியத்தைச் சேர்ந்தவர்கள் ஆகியோருடன் அந்த சந்திப்பு நடத்தப்பட்டதாக அவர் கூறினார்.

அந்த சந்திப்பின்போது, தமிழ்ப்பள்ளிகளின் கட்டட பிரச்சனை, கணிதத்தையும் அறிவியலையும் ஆங்கிலத்தில் போதிக்கும் DLP திட்டம் , ஆசிரியர் பற்றாக்குறை, வரவு செலவுத் திட்டத்தில் தமிழ் பள்ளிகளுக்கான ஒதுக்கீடு ஆகியவை குறித்து துணையமைச்சருக்கு எடுத்து கூறப்பட்டதாக குலசேகரன் குறிப்பிட்டார்.

வணக்கம் மலேசியாவிற்கு வழங்கிய சிறப்பு நேர்காணலில் குதமிழ்ப் பள்ளிகளின் பிரச்சனைகள் கல்வி துணையமைச்சரின் கவனத்துக்கு கொண்டு செல்லப்பட்டது ; குலசேகரன்  இந்த விபரங்களை வழங்கினார்.

 Tags
kulasegaran

tamil school issue


தன்னை கொல்ல வந்த கசாப்புக்காரனை எட்டி உதைத்து கொன்ற பன்றி  !

ஹங் காங், மார்ச் 27 – தன்னை வெட்டிக் கொல்லவிருந்த கசாப்புகாரரையே பன்றி ஒன்று கொன்ற சம்பவம், ஹங்காங்கில் பரபரப்பை ஏற்படுத்தியிருக்கிறது.

மின்சார அதிர்ச்சியை ஏற்படுத்தும் துப்பாக்கியால் சுடப்பட்டு மயக்கத்தில் இருந்த பன்றியைக் கொல்ல , 61 வயதான கசாப்புகாரர் வெட்டுக் கத்தியை ஓங்கியிருக்கிறார்.

அப்போது திடிரென முழித்து கசாப்புக்காரரை அந்த பன்றி எட்டி உதைக்க அவர் கீழே விழுந்து காயமடைந்ததாக போலீஸ் அதிகாரிகள் தெரிவித்தனர்.

கீழே விழுந்து சுயநினைவற்ற நிலையில் கிடந்த அந்த கசாப்புக்காரரின் இடது காலில் பெரிய வெட்டு இருந்தது. மருத்துவமனையில் சேர்க்கப்பட்ட அவர் பின்னர் இறந்து விட்டதாக மருத்துவர்கள் தெரிவித்தனர்.

 Tags
about to get

Hong Kong

kills butcher in

pig

regains consciousness

slaughtered